SRBIJA POSTAJE SVETSKI CENTAR GAMING INDUSTRIJE: Ovako će izgledati "GAMING VILLAGE" kome će se diviti cela planeta! (FOTO) - Magazin Balkan EU\nSrbija će uskoro postati idealno mesto za gejmere iz celog sveta. Država je prepoznala značaj gejming industrije, koja na godišnjem nivou beleži rast od čak 27 odsto i daje podršku projektu gejming vilidža, koji će, prema svim parametrima, ojačati našu privredu, a i uposliti veliki broj ljudi.\nKako će sve izgledati, pre nekoliko dana videli su posetioci Srpskog paviljona na prestižnom EXPO 2020 u Dubaiju, a nakon praznika kompanija “GAMING VILLAGE” i predstavnici države, kako saznajemo, detaljno će upoznati domaću javnost sa svim benefitima koje projekat sobom nosi.\n– Pregovarali smo sa mnogim evropskim vladama i na kraju je odlučeno da investiramo u Srbiju zbog njene geostrateške pozicije, kao i zbog razumevanja srpske vlasti koliki je značaj ove industrije. Srbija će se tako svrstati rame uz rame sa Japanom i SAD i postati svetski centar gaming događaja i gaming industrije.\nTošić naglašava da će osnovna investicija u izgradnju velelepnog, a pre svega eco frendly gaming villagea iznositi više od 250 miliona evra, s tim što se kao indirektna investicija u ostale propratne sadržaje očekuje približno milijarda evra.\n– Na realizaciji projekta biće angažovano preko 12.000 ljudi, a po završetku radova stalni radni odnos će dobiti više od 2.000 građana. U gejming vilidžu nalaziće se gejming dvorana sa najnovijim tehnologijama, kapaciteta preko 10.000 sedećih mesta, namenjena prevashodno gamingu , ali će moći da se lako prilagodi i drugim namenama. Srbija će biti prva zemlja “metaverzuma”, odnosno paralelnog univerzuma čiji je koncept da se stvarni i virtuelni svet spoje.\n– Ovde će se održavati najveći svetski gaming turniri, koji će po interesovanju gledalaca i višemilionskim nagradnim fondovima parirati, recimo, jednom Wimbledone-u. U sklopu gaming village-a će se nalaziti bungalovi, poslovne zgrade za gaming kompanije, prvi fakultet za gaming, kao i hotel sa 300 soba. Jedan od ciljeva ovog projekta je i da u Srbiju privučemo najveće gamerske kompanije za produkciju i proizvodnju video-igara – naglašava Tošić, dodajući da smo svi mi u neku ruku gameri, jer velika većina nas ima u telefonu bar jednu igricu uz koju se opuštamo.\nOn kaže da je najrealnije da se sa realizacijom projekta započne 2023. godine, da će se prvo raditi na izgradnji dvorane i poslovno-tehničkog prostora, što bi okvirno trebalo da bude gotovo u drugoj polovini 2024, kada bi mogli da se organizuju i prvi turniri.\nEkskluzivno za Kurir je iz Vlade Srbije rečeno da je zvanično pokrenuta procedura za formiranje nacionalnog saveta za razvoj e-sporta:\n– To će biti multisektorski savet, sastavljen od predstavnika svih relevantnih institucija, čiji je cilj da razmatra, predlaže i prati aktivnosti države u oblasti razvoja e-sporta, što podrazumeva i podršku izgradnji gejming vilidža. Država je prepoznala da je e-sport velika industrija, veoma popularna i ekonomski značajna, i da zavređuje našu pažnju, a nacionalni savet će razmotriti sve aspekte kako bi Republika Srbija ostvarila ekonomski benefit njenim razvojem.\nJedinstvena manifestacija u regionu opravdala epitet NAJ!\nPavlezi muzički producent Ruže Rupić otkrio detalje njihove saradnje (VIDEO)


Srbijavode - Povodom Svetskog dana voda, JVP ”Srbijavode” poslale snažnu poruku u očuvanju voda, uz pomoć najmlađih\nPovodom Svetskog dana voda, JVP ”Srbijavode” poslale snažnu poruku u očuvanju voda, uz pomoć najmlađih\nJVP ”Srbijavode” su danas ugostile najmlađe ”ambasadore ekologije” iz OŠ ”Laza Kostić”. Na nedavno objavljenom likovnom konkursu na temu ”Voda je život” u ovoj školi, učenici mlađih razreda prijavili su preko stotinu kreativnih radova i pokazali da poseduju, i te kako, znanje o vodama, kao i o njenoj zaštiti.\nIstaknuti slikar i vajar g-din Miloš Šobajić je imao tu čast da, svojim stručnim okom i iskustvom, izabere najuspešnije radove. Takođe, ovaj žiri sačinjavali su ministar za zaštitu životne sredine Goran Trivan, direktor JVP ”Srbijavode” Goran Puzović, predstavnici Ministarstva poljoprivrede, šumarstva i vodoprivrede, državni sekretar Senad Mahmutović i direktorka Republičke direkcije za vode, Nataša Milić, ali i Ministarstva kulture i informisanja, savetnik Tihomir Arsić.\nNajistaknutiji radovi su nagrađeni edukativnim elektronskim pomagalima (tableti i lap topovi), kako bi u daljem obrazovanju mogli sveobuhvatnije da prate sve ekološke promene i da aktivno učestvuju u njima, ali i razmenjuju iskustva sa decom iz drugih zemalja.\nNaši mali ”ekološki ambasadori”, ali i stručni žiri, učestvovali su u zajedničkoj ekološkoj radionici i kvizu, te tako razmenili svoja znanja i zapažanja.\nCeo događaj bio je obojen dečijom pesmom i to, ne bilo kakvom, nego pesmom hora naše gostujuće škole.\nJVP ”Srbijavode” danas je poslalo snažnu poruku da je naš zadatak da se od vode i štete koju ona nanosi adekvatno i stalnim ulaganjem Vlade Republike Srbije u ovaj aspekt, sačuvamo, ali, isto tako, kroz edukaciju najmlađih, napravimo jake i sigurne temelje za bolje sutra generacija koje dolaze!


DW: Nema više "kalifata", ali su teroristi sve opasniji\nDW: Nema više „kalifata“, ali su teroristi sve opasniji\nTanjug 14. jula 2021. 15:09\nBON – Šef nemačke tajne službe BND Bruno Kal upozorava da je takozvana Islamska država i dalje jednako jaka, iako više ne drži teritoriju – „kalifat“, a sa njim se slažu stručnjaci za terorizam koji kažu da je ID postala moćna globalna mreža.\nKal ističe da islamistički terorizam ostaje ozbiljna pretnja svetu, dve decenije nakon napada od 11. septembra.\n„Islamistički terorizam se razvio i koštao je mnogo ljudskih života“, rekao je Kal za Zidojče cajtung ove nedelje i dodao da iako nije više bilo terorističkog udara uporedivog sa 11. septembrom, „broj terorističkih aktera se povećao, kao i pretnja koju predstavljaju“.\nSuzbijanje „kalifata“ u Siriji i Iraku i ubistvo takozvanog kalifa Abu Bakr al Bagdadija 2019. godine jesu bili teški udarci za Islamsku državu, međutim, upozorava Kal, ID se od tada pretvorila u sve širu mrežu koja nema centralnu hijerarhiju, baš kao nekad Al Kaida.\n„Bilo je pokazatelja da je ID posle 2019. i gubitka teritorija znatno ojačala“, smatra Mirna el Masri iz hamburškog Instituta za globalne i regionalne studije.\n„Nove okolnosti su protekle godine pogoršale situaciju, i možda zato Kal sada govori o njoj. Pandemija pogoduje ID jer slabi vlasti u Iraku i širi očaj među ljudima, recimo u izbegličkim kampovima na severu Sirije. Tamo je sada plodno tle za regrutovanje novih boraca džihadističke paravojske“, smatra ona.\nPrema njenim rečima ID je podelila odgovornost između komandanata zaduženih za razne regione.\nKako kaže, oni sve više koriste mafijaške metode tako što reketiraju trgovce naftom ili peru novac kroz hotele, nekretnine ili prodaju automobila u Iraku, Siriji, Turskoj i Ujedinjenim Emiratima.\n„To je otežalo nemačkim i drugim službama praćenje situacije“, kaže Erik Štolenverk, stručnjak za terorizam i region Sahela u istom hamburškom institutu i dodaje da je ID ojačala veze u podsaharskoj Africi, i posebno u Sahelu, geografskom pojasu koji se proteže od istoka do zapada Afrike, južno od pustinje Sahare.\nKal smatra i da je jedini način da se suzbiju terorističke orgnizacije poput ID „jačanje monopola državne sile, izgradnja državnih struktura, garancija bezbednosti“.\n„Moramo da pomognemo državama da povrate kontrolu, ili da je makar održe tamo gde mogu“, rekao je on, misleći na zemlje poput Burkine Faso, Nigera i Nigerije.


Subotica u znaku jednog od najboljih evropskih festivala- Desire Central Station - Portal Pasaž\nPosted: 26. novembra 2015. u 20:39 / by Milunka Nikolić / comments (0)\nIako jedan od mlađih ali za jako kratko vreme na samom vrhu pozorišnih festivala u Srbiji pa i u regionu „Desire Central Station“- Međunarodni festival savremenog pozorišta u Subotici počinje 28. novembra i traje do nedelje 6. decembra.\nU organizaciji pozorišta” Deže Kostolanji” iz Subotice a pod rukovodstvom jednog od naših najboljih pozorišnih reditelja novog doba, Andraša Urbana okupiće i ove godina najbolje pozoriše produkcije savremenog umetničkog izraza iz regiona, njih 16 ukupno.\nOvogodišnji festival pod obeležjem je slogana “No comment- say it laud” pa će ova pozorišno glasna tišina stvarnosti biti obojena angažovanim predstavama iz Francuske, Rumunije, Mađarske, Ukrajine, Hrvatske, Slovenije, Bugarske i Srbije.\nFestival koji je nastao kao težnja i borba za očuvanje integralne originalnosti pozorišnog izraza a koji nosi naziv po nadimku književnika Deže Kostolanjija-Dezire, njegovog Tramvaja (naziv serijala umetničkih programa pozorišta Kostolanji od 2006. godine) prošle godine dobio priznanje EFFE (Europe for Festivals, Festivals for Europe), portala pokrenutog od strane Asocijacije evropskih festivala – odnosno, našao se na listi najboljih evropskih festivala. Najvažnija tri kriterijuma za dobijanje EFFE obeležja bila su umetnička predanost, angažovanost u zajednici i međunarodna i globalna perspektiva festivala što „Desire Central Station“ sudeći po selekciji opravdava i ove godine. Od 2009. od kada postoji „Desire Central Station“ festival za jako kratko vreme uspeo je da prevrednuje ustaljene parametre umetničkog kvaliteta , što ga pored nagrade iz fonda “Todor Manojlović” 2014. i ovogodišnjeg Bitefa koji nije ispunio očekivanja koja se tiču selekcije u pogledu namene i namere osnivača, počivšeg Jovana Ćirilova, postavlja u centar i kao vodilju savremenog pozorišnog stvaralaštva. Sasvim dovoljno za konstataciju da se iz Subotice, kroz pozorišnu umetnost, budućnost već sada može skicirati.\n„Desire Central Staton“ počinje 28. novembra predstavom “Kompleks Ristić” u režiji Olivera Frljića iz internacionalne koprodukcije Slovenije, Hrvatske, Srbije, Makedonije.\nPrvog dana festivala biće izvedena Urbanova predstava “Koštana”, po delu Borisava Stankovića i izvođenju Narodnog pozorišta iz Subotice, za koju je on ocenio da, iako u celom regionu dobija sve pohvale – u Subotici ne može da se izvodi bez angažovanja pripadnika obezbeđenja.\nDrugog dana festivala- 29. novembra, na repertoaru je predstava Bitef teatra “Kratka priča o antihristu”, po delu Vladimira Solovljeva, nakon čega će biti izvedena ukrajinska koncert-predstava “Ruže”.\nTrećeg dana festivala- 30. novembra publika će se predstaviti Novosadsko pozorište sa predstavom “Ban Bank”, a nakon nje sledi francuska predstava “Ružičasti biber”.\nU utorak, 1. decembra Novosadsko pozorište će izvesti predstavu “Neoplanta”, po mnogima predstavu koja je obeležila pozorišno stvaralaštvno novijeg doba, dok će Ansambl Pal Frenak iz Budimpešte izvesti predstavu “Birdie”.\nDan kasnije Hrvatsko narodno kazalište “Ivan Plemeniti Zajec” iz Rijeke će izvesti Orvelovu “Životinjsku farmu”, a GroundFloor Group iz Kluža predstavu “Paralel”.\nU četvrtak, 3. decembra na repertoaru je predstava u režiji Kokana Mladenović “Dogvil”, dok će nakon toga Mađarsko državno pozorište izvesti predstavu “Božić kod Ivanovih”.\nDan kasnije biće izvedena predstava koje je nedavno proglašena i predstavom sezone- “Rodoljupci” Narodnog pozorišta iz Beograda, kao i “I cure” Ive Dimčeva, iz Bugarske, koja je namenjena isključivo za odraslu publiku.\nPoslednjeg dana festivala, 5. decembra Via Negativa iz Ljubljane izvodi “Manipulacije”, a domaćin festivala, Pozorište „Deže Kostolanji“ iz Subotice predstavu “Egzodus” u režiji Sabolča Tolnaija.\nDirektor festivala , Andraš Urban najavljuje pored angažovanosti i visokog umetničkog kvaliteta i dobru zabavu koja će moći da se doživi na scenama Jadran Narodnog pozorišta i pozorišta Deže Kostolanji a cene pojedinačnih karata , za razliku od ostalih pozorišnih festivala, dostupne su i prosečnom potrošaču- 300 dinara.\nFestival su pomogli Grad Subotica, Fondacija “Betlen Gabor” iz Mađarske, Pokrajnski sekretarijat za kulturu, Ministarstvo kulture RS, Mađarski nacionalni osnovni program.


19.12.2018 u 21:50\n„Njujork tajms”: „Fejsbuk” masovno dozvoljavao pristup podacima korisnika\nNjUJORK – Društvena mreža Fejsbuk je godinama dozvoljavala najvećim svetskim tehnološkim kompanijama pristup ličnim podacima korisnika, i to znatno veći nego što su to predstavili javnosti, objavio je „Njujork tajms”. Prema podacima lista na stotinama dokumentovanih stranica, Fejsbuk je imao posebne dogovore s određenim kompanijama. Fejsbuk je neprestano rastao, dobijao na broju korisnika i sve više zarađivao na reklamama. Partnerske kompanije su dobile karakteristike koje su ih činile atraktivnijima, a korisnici najpoznatije društvene mreže povezivali su se s prijateljima preko raznih sajtova i uređaja, prenosi Tanjug. Ova društvena mreža je na taj način stekla neverovatan monopol nad ličnim podacima gotovo 2,2 milijarde ljudi, a upravljanje njima nije bilo


ALBANSKE PORUKE SRBIMA\nDa li lider kosovskih Albanaca Hasim Taci, miljenik Vasingtona, ima cvrsto pokrice za opomene koje upucuje kosovskim Srbima i Srbima uopste\nNe moze se reci da Hasim Taci, doskorasnji vodja OVK i samopostavljeni predsednik privremene vlade Kosova, juri za predstavnicima sedme sile, da bi koroz razne intervjue i razgovore popularisao koncept svoje politike na Kosovu. Ali, ne moze se reci ni da je protiv takvog vida promocije. Oglasi se povremeno u probranijim medijima, da bi bez okolisanja izneo sta misli o kosovskom problemu, ne propustajuci da kaze na ciju podrsku u svojoj politici racuna.\nNedavni intervju, dat beogradskoj agenciji Beta, primer je njegove ekvilibristike, ali i surove otvorenosti. Posto je rekao da je najznacajnije to sto kosovsko drustvo "ide bez povratka ka stabilizaciji mira i demokratiji", on je na pitanje da li ima sanse da Kosovo postane multietnicka sredina odgovorio:\n"Kosovo je bilo, jeste i ostace drustvo ravnopravnih naroda...Najveca sigurnost drugih etnickih grupa zavisice od stepena saradnje sa Albancima a ne od nekog drugog." Na opasku da ga Srbi smatraju odgovornim za kidnapovanja, ubistva i nasilna iseljavanja nealbanskog stanovnistva i rusenje crkava i manastira, odgovorio je protivoptuzbom:\n"Vama ubijaju generale, novinare, politicare, 300 albanskih porodica ste proterali samo iz Beograda, jedinu dzamiju koja u Beogradu funkcionise ste ostetili, na desetine hiljada Albanaca proterujete iz Bujanovca, Preseva i Medvedje. Doks ste za vreme rata spalili vise od 50 dzamija, 100 skola i ambulanti, masakrirali ste nevino stanovnistvo u najmanje 450 slucajeva. Posle rata, na zalost, vise ima zrtava iz redova Albanaca u odnosu na druge, ali ste se vi interesovali samo za Srbe. Srbi su podrzali politiku etnickog ciscenja. Milosevic je samo operater vaseg mentaliteta. Ako zelite da udjete u porodicu demokratskih naroda i drzava, onda ne zaboravite sta ste ucinili u Hrvatskoj, Sloveniji, Bosni, Kosovu i kako se rezim ponasa prema Crnoj Gori, jer mi nikad necemo zaboraviti".\nOvu konstataciju ne treba komentarisati, jer ona govori vise od svakog komentara. Ali treba reci da covek koji redovno prati dnevne izvestaje o zbivanjima na Kosovu, posle citanja ovog Tacijevog odgovora, ne moze da se ne zapita u kakvoj realnosti zivi preostali deo Srba i drugih nealbanaca na Kosovu?\nZanimljivo je da Taci u jednom od odgovora nije skrivao da se famozna OVK sporazumom o demilitarizaciji od oruzane borbe oprostila "za onoliko koliko se Albanci sa medjunarodnom zajednicom priblizavaju postavljenom politickom cilju". Sta je politicki cilj Albanaca, Taci i drugi lideri kosovskih Albanaca su u vise mahova istakli; nije jasno sta s Kosovom planiraju oni koji cvrsto podrzavaju Tacijevu politiku.\nNa pitanje sta misli o optuzbama da on stoji iza proterivanja Srba sa Kosova, Taci sa neskrivenim cinizmom odgovara: "Kao sto nije u redu da se vrsi prisilno preseljavanje, ne smatram da cemo se potvrditi kao demokrate ukoliko Srbe i druge teramo da osatnu na Kosovu".\nVredi pomenuti i Tacijev odgovor na pitanje kako ce izgledati Kosovo ako on pobedi na izborima? "Kosovo ce se obavezno integrisati u evropsku porodicu. Razvod sa Beogradom je realnost i sto pre to shvatite, vece su mogucnosti da se Srbija i Kosovo demokratizuju".\nOvaj krunski odgovor moze se razlicito tumaciti. Neki ce ga shvatiti kao opomenu, neki kao pretnju, neki kao realnu ocenu. Sve ce zavisti od toga ko iz kog ugla posmatra kosovsku situaciju.


POPA: EVROPSKA UNIJA ĆE NASTAVITI DA PODRŽAVA OPŠTINU BIJELO POLJE – BP Live\nPOPA: EVROPSKA UNIJA ĆE NASTAVITI DA PODRŽAVA OPŠTINU BIJELO POLJE\nokt 6, 2021 bijelo polje, crna gora, Kristina Oana Popa\nŠefica Delegacije Evropske unije u Crnoj Gori Oana Kristina Popa boravila je danas u radnoj posjeti Bijelom Polju.\nOna se sastala sa predsjednikom Petrom Smolovićem i rukovodstvom Opštine, gdje se razgovaralo o najbitnim pitanjima koji se tiču Bijelog Polja i uloge lokalnih zajednica u procesu evropskih integracija.\nEU je od 2008. godine finansijski podržala neke od ključnih infrastrukturnih projekata grada, na primjer kanalizacionu mrežu i gradsku garažu. U te svrhe, EU je Bijelom Polju dodijelila više od 8 miliona eura.\nPored toga Bijelo Polje je učestvovalo u 18 prekograničnih projekata vrijednih preko 2 miliona eura. Tokom veoma konstruktivnog sastanka, ambasadorka EU u Crnoj Gori je pohvalila sve ono što je lokalna samouprava posebno na polju transparentnosti, oslobađanju biznis barijera i radu na uvođenju e-uprave, ujedno izražavajući zabrinutost što je usporeno finansiranje kapitalnih projekata iz državnog budžeta.\nNakon što je upoznata sa projektima koji su završeni i koji tek treba da započnu, a finansiraju se iz fondova EU, predsjednik Smolović je predstavnike Delegacije EU u Crnoj Gori upoznao sa važnim projektima čiji završetak će značajno unaprijedi turistički proizvod ne samo Bijelog Polja, već i Crne Gore a tiče se valorizacije planine Bjelasice i Đalovića pećine.\nNa kraju je zaključeno da je ovo samo početak intenzivnije saradnje Delegacije EU u Crnoj Gori sa Opštinom Bijelo Polje i da se radi o inicijalnoj posjeti te da se očekuje njeno inteziviranje kroz različite vidove podrške projektima koje će Opština realizovati.


Po novom zakonu za nasilničku vožnju do dva meseca zatvora\n11 Okt 2009 - 17:54 Vesti Link\nAutor : rts.rs\nZakon o bezbednosti saobraćaja predvideo je veoma visoke kazne za nasilničku vožnju. Pored 15 kaznenih poena i gubitka dozvole na devet meseci, vozačima sledi i kazna zatvora do dva meseca.\nMagna će u Austriji proizvoditi karoseriju za Mercedes SLS AMG\n11 Okt 2009 - 15:39 Vesti Link\nBez obzira na najave nekih proizvođača da će okončati ili drastično smanjiti saradnju sa kompanijom Magna (njihovo dogovoreno preuzimanje Opela je naime izazvalo zabrinutost među konkurencijom koja ne želi da vidi ključnog snabdevača transformisanog u direktnog rivala), Mercedes je saopštio da je upravo Magnu izabrao za proizvođača karoserije novog modela SLS AMG.\nKarmann će proizvoditi budući VW Polo Cabrio?\n10 Okt 2009 - 09:16 Vesti Link\nNedavno je već bilo reči da će Volkswagen u narednom periodu ponudu novog Pola proširiti sa još nekoliko zanimljivih varijanti. Na proteklom Salonu automobila u Fankfurtu su bili izloženi trovratni model i ekološki podobniji Polo BlueMotion, a po poslednjim vestima 2012. godine stiže i kabriolet varijanta.\nGM sa Kinezima potpisao sporazum o prodaji Hummera\n10 Okt 2009 - 00:16 Vesti Link\nAmerički „Dženeral motors” saopštio je da je potpisao sporazum o prodaji svog brenda Hamer jednoj kineskoj kompaniji za proizvodnju teške opreme.\nObeleženo 20 godina Mazde MX-5\n9 Okt 2009 - 11:06 Vesti Link\nMazda Motor Korporacija priredila je krajem prošlog meseca, povodom proslave 20-ogodišnjice Mazde MX-5, poseban komemorativni događaj na Miyoshi pokaznom terenu u zapadnom Japanu.\nOporavak tržišta automobila tek 2013. godine\n9 Okt 2009 - 08:43 Vesti Link\nOporavak svetskog tržišta automobila na predkrizni nivo može se očekivati tek 2013. godine, ocenio je izvršni direktor koncerna "Folksvagen" Martin Vinterkorn.\nPočela proizvodnja Honde Jazz u Velikoj Britaniji\n8 Okt 2009 - 00:50 Vesti Link\nKao što je bilo i najavljeno, Honda je u svojoj Swindon fabrici u Velikoj Britaniji juče počela sa proizvodnjom modela Jazz, najmanjeg automobila ove japanske marke na evropskom tržištu.\n«Prethodni 1 2 3 ... 1851 1852 1853 1854 1855 1856 1857 1858 1859 1860 1861 ... 1982 1983 1984 Sledeći»


KO SDP Sarajevo: Nova kantonalna Vlada vodi nas u propast - Klix.ba\nBiH KO SDP Sarajevo: Nova kantonalna Vlada vodi nas u propast\nKO SDP Sarajevo: Nova kantonalna Vlada vodi nas u propast\n28.12.2012. u 17:26\nNekompetentnost i nesposobnost novouspostavljene Vlade Kantona Sarajevo i njenog premijera, Suada Zeljkovića jasno se potvrdila i na jučerašnjoj sjednici Skupštine Kantona, kada su vladini eksperti pokazali da nisu bili u stanju pripremiti i usaglasiti budžet za narednu godinu.\nPrethodna Vlada je najvećim dijelom već uradila ovaj posao, ali Zeljkovićeva vlada nije bila u stanju dovršiti skoro završenu stvar.\nPosebno je zabrinjavajuće što Vlada unaprijed želi da opravda svoje neuspjehe, najavljujući već sada budžetski manjak. Naravno, nova zapošljavanja podobnih i nebriga za javni novac doveli su do toga da ostaje sve manje slobodnih sredstava.\nPremijer Zeljković, koji je još kao direktor Toplana naučio da neko drugi treba da donosi sredstva, a da je njegova zadaća samo njihovo trošenje, sada tu naviku ne može promjeniti i smatramo da je bojazan građana od totalnog kolapsa, sasvim opravdana.\nVlada Kantona umjesto da ponudi razvojni plan, koji bi podrazumijevao štednju u korist investicija i otvaranja mogućnosti razvoja Sarajeva, ponudila je mračnu perspektivu štednje. Nesposobnost ove Vlade, prava je slika nesposobnosti nove parlamentarne većine, koju građani uopšte ne zanimaju i koja je, oličena u predstavniku Naše stranke, za vrijeme Skupštine i rješevanja važnih pitanja za građane, više zaokupljena internetom i kreiranjem osobnih facebook profila.\nPravu sliku je ponudio i ministar-marioneta Damir Marjanović, koji je grlato najavio borbu protiv korupcije, a nakon što je dobio zastupnička pitanja usmjerena upravo na korupciju, on je pokazao da ga to uopće ne zanima, nudeći zastupnicima rješenje za kreiranje brade i brkova na vlastitom licu, kao rezultat svog jednomjesečnog rada u Ministarstvu obrazovanja, nauke i mladih.\nŽelimo upozoriti građane da je KO SDP-a, analizirajući aktuelnu ekonomsku situaciju u Kantonu, utvrdio da je izlaz iz postojeće krize moguć samo kroz određivanje prioriteta, ulaganje u strateške tačke razvoja i uštede kroz javnu potrošnju. Vlada nove parlamentarne većine jučer je pokazala da nema viziju i da svoje funkcionisanje u narednoj godini postavlja isključivo u pravcu dalje potrošnje i servisiranja obaveza, bez obezbjeđenja novih sredstava i realizacije investicija. Način na koji to eksperti žele realizirati, vidi se u novim komunalnim poskupljenjima, što vodi potpunom osiromašenju građana.\nMišljenja smo da Kanton Sarajevo, s ovakvim načinom rada Vlade, ide direktno u kolaps, što će prouzrokovati potpuno materijalnu i egzistencijalnu nesigurnost građana Sarajeva, navodi se u saopćenju KO SDP Sarajevo, uz čestitku građanima za novu 2013. godinu i obećanje da će SDP-e učiniti sve da spriječi potpuni kolaps Kantona Sarajevo, nudeći rješenja koja su, kao i u protekloj godini, osigurala i socijalni mir i mogućnost daljeg razvoja i napretka.


Grčke opozicione stranke užasnute odlukom Vlade o referendumu\nBeta\t 27. juna 2015. 09:15\nObjava premijera Aleksisa Ciprasa da će 5. jula u Grčke biti sproveden referendum o uslovima kreditora za dobijanja međunarodne finansijske pomoći, užasnula je opozicione partije a ispred bankomata u Atini tokom noći su se stvorili redovi građana koji žele da povuku svoj novac.\nUltradesničarska Zlatna zora je jedina opoziciona stranka koja nije osudila odluku Vlade koju je Cipras saopštio posle ponoći na televiziji. On je rekao da su kreditori tražili od Vlade da usvoji predlog kojim bi na pleća grčkog naroda pao “nov, neizdrživ teret”, i pozvao građane da 5. jula na referendumu “odgovore na ultimatum”.\nGlavna opoziciona stranka, konzervativna Nova demokratija ocenila je da radikalna levičarska vlada Grčke zastupa izlaz iz evrozone i Evropske unije.\nMeđutim, zvaničnici grčke vlade insistiraju na tome da referendum neće biti o promeni valute, to jest o vraćanju sa evra na drahmu.\nMinistar odbrane, desničar Panos Kamenos – koalicioni partner Ciprasa, rekao je državnoj televiziji ERT da nema načina da Grčka napusti evro, s obzirom da u pravilima evrozone nije predviđen slučaj izbacivanja neke zemlje članice.\nU podne je zakazana hitna sednica Parlamenta, radi ratifikacije odluke o referendumu. Vlada na čelu sa levičarskom Sirizom ima dovoljnu poslaničku većinu da referendum bude sproveden u delo.\nCipras je objasnio da će pitanje na referendumu biti prihvatanje ili odbijanje uslova koje je kreditorska trojka – Evropska komisija, Evropska centralna banka i Međunarodni monetarni fond – postavila pred Grčku za dobijanje novog sporazuma o pomoći, kojim bi ona izbegla bankrot.\nMeđutim tek danas će se u Briselu sastati ministri finansija 19 zemalja evrozone radi, kako se najavljuje, poslednjeg pokušaja da se dođe do obostrano prihvatljivog sporazuma.\nUplašeni Grci već mesecima povlače novac iz banaka, a od sinoć su se formirali redovi građana ispred bankomata u Atini gde čeka ispred mnogih čeka i po više od 2o ljudi.\nJedan od njih, Jorgos Pistevos, kaže da mu je uspelo da povuče 700 evra, koliko je dnevni limit, da mu drugi put nije uspelo, ali da će ponovo pokušati sutra. On je došao ispred bankomata čim je video vesti na televiziji jer, kako je objasnio, ne zna šta će se dešavati.\nCipras je rekao da će danas pitati kreditore da sadašnji program pomoći Grčkoj, čije važenje ističe 30. juna, produže za još nekoliko dana.


Abbas: Egipat će i dalje posredovati u palestinskom pitanju - china radio international\nAbbas: Egipat će i dalje posredovati u palestinskom pitanju\n2008-12-24 15:48:17 cri\nPredsjednik organa nacionalne vlasti Palestine Mahmoud Abbas 23. prosinca je u Kairu rekao da će Egipat svojim naporima nastavljati posredovanje, radi ponovnog pokretanja dijaloga o pomirenju unutar Palestine i postizanju sporazuma o ponovnom prekidu vatre između Palestine i Izraela.\npredsjednik organa nacionalne vlasti Palestine Mahmoud Abbas i egipatski predsjednik Mohamed Hosni Mubarak\nAbbas je ovo rekao nakon razgovora sa egipatskim predsjednikom Mohamed Hosni Mubarakom. On je istaknuo da je Egipat jedina zemlja koja je sposobna postići sporazum o prekidu vatre u pojasu Gaze i ponovno pokrenuti dijalog o pomirenju unutar Palestine.\nUz posredovanje Egipta bio je postignut sporazum o šestomjesečnom prekidu vatre između Palestine i Izraela koji istječe 19. ovog mjeseca. Hamas i druge 3 palestinske frakcije su 18. ovog mjeseca u Gazi izjavili da neće produžiti ovaj sporazum. Dijalog o pomirenju unutar Palestine, koji se trebalo održati 9. studenog u Kairu, odložen je zbog suprotstavljanja Hamasa i drugih frakcija.\n-Tzipi Livni: ukoliko bude izabrana za premijerku Izraela, okončat će vlasti Hamasa\n-Amr Mahmoud Moussa: SAD i Europa moraju inzistirati na pravednosti oko pitanja Bliskog istoka


InfoBrcko.com - RK "Jedinstvo 2015" Brčko vezalo i treću pobjedu u nizu!\nRK "Jedinstvo 2015" Brčko vezalo i treću pobjedu u nizu!\tIstaknuto\nNakon dvije vezane pobjede u poslednja dva kola nad ekipama iz Nevesinja i Banja Luke ekipa trenera Đure Tojagića je došla u situaciju da sama odlučuje o svojoj sudbini.\nUtakmica je počela rezultatskom klackalicom do rezultata 6-6 da bi domaći rukometaši sredinom prvog poluvremena došli do prednosti od 3 gola razlike koju uspjevaju da zadržei do kraja poluvremena koje se završava rezultatom 18 – 16.\nRukometaši Jedinstva otvaraju bolje i drugo poluvrijeme tako da maksimalna prednost u 40. minutu iznosi 29 – 23 za domaći sastav. Nakon perioda kada se igralo gol za gol u zadnjih 5 minuta utakmice gosti uspjevaju da svedu razliku na tri gola za konačan rezultat 34 – 31 za domaćina.\nNavijači domaćeg tima su zadovoljni napustili salu Ekonomske škole pošto je ekipa RK Jedinstvo 2015 uspjela da pobjegne iz opasne zone i rasterećeno dočekuje ekipu RK Prijedor u narednom kolu.\nUtakmica je, uprkos velikoj važnosti iste, odigrana u veoma fer i korektnoj atmosferi čemu je umnogome zaslužan i sudijski tandem Miljević – Petrović koji je bez greške vodio utakmicu od početka do kraja.\nObjektivna domaća publika je želju, prikazanu igru, korektnost i sportsku kulturu gostujuće ekipe znala da nagradi dugim i srdačnim aplauzom na kraju utakmice.\nRK Jedinstvo 2015 Brčko\nČajtinović, Glamočić, Milanković, Mujčinović, Nemanja Peštić (11), Leto, Kaurin, Bogdan Peštić (2), Mešanović (8), Kadić (5), Novak (2), Pudić, Marko Lukić (3), Petričević (1), Spasojević, Mičić (2), trener Đuro Tojagić\nStojić, Branković (5), Petrović (1), Gavrić (7), Pejaković (2), Jović (1), Kalamanda (8), Škrbić, Ivanković, Milović (4), Samardžija (3), Janjić, trener Jungić N.


“NUDILI SMO JOJ POMOĆ, ALI…” Aleksandra Subotić HITNO izašla iz Parova zbog problema sa Centrom za socijalni rad – Fejsbuk Srbija\nHome » Rijaliti » “NUDILI SMO JOJ POMOĆ, ALI…” Aleksandra Subotić HITNO izašla iz Parova zbog problema sa Centrom za socijalni rad\n“NUDILI SMO JOJ POMOĆ, ALI…” Aleksandra Subotić HITNO izašla iz Parova zbog problema sa Centrom za socijalni rad\nUčesnica Parova morala je napusti ovaj rijaliti šou zbog problema sa detetom. Aleksandra Subotić je izašla iz poznate vile jer njena majka, kik bokserka i fitnes instruktorka Ljuba Pantović preko socijalnih službi odlučila da joj oduzme dete.\nMajka ju je prijavila centru za socijalni rad. Tokom dana se nagađalo šta se desilo sa Aleksandrom i zašto je više nema u “Parovima”.\nFoto: youtubeAleksandra Subotić\nUbrzo je voditeljka Bojana Ristivojević otkrila šta se zapravo desilo sa Aleksandrom i zbog čega je otišla iz kuće u kojoj su smešteni.\nFoto: youtube.com / screenshotBojana Ristivojević\n– Poštovani gledaoci, dužni smo da vam najpre razjasnimo situaciju u vezi sa Aleksandrom Subotić. Počeli su da se pojavljuju brojni komentari po društvenim mrežama, a i u vili je počelo da se komentariše da je otišla, da nije dobro, i tome slično. Sa Aleksandrom je sve u redu, ona je dobro, a produkcija ju je pustila da napusti vilu zato što ima problema sa centrom za socijalni rad. Kao što je ovde i pominjano, Aleksandra je možda u opasnosti da joj oduzmu starateljstvo nad detetom, pa je izašla da vidi šta se događa u vezi sa tim. Pustili smo je da to reši. Produkcija je Aleksandri, dok je provodila vreme u izolaciji, nudila stručnu pomoć, ali ona je to odbila. Nadamo se da će sve biti dobro – rekla je Ristivojevićeva koja je dodala da bi Subotićeva trebalo da se vrati u “Parove” danas ili sutra.\n(VIDEO) NA SEBI IMALA SAMO GAĆICE: Manekenka prošetala gola tržnim centrom, a da niko nije primetio!


Federalni ministar obrazovanja i nauke posjetio Osnovu školu u Srebrenici i područno odjeljenje u Potočarima\nFederalni ministar obrazovanja i nauke Damir Mašić, sa saradnicima, posjetio je danas Osnovnu školu u Srebrenici i njeno područno odjeljenje u Potočarima.\nTom prilikom, ministar Mašić uručio je udžbenike za nacionalnu grupu predmeta učenicima koji od ove školske godine imaju priliku pohađati nastavu za ovu grupu predmeta na bosanskom jeziku.\nPored obezbijeđenih udžbenika, Federalno ministarstvo obrazovanja i nauke je preuzelo obavezu sufinansiranja troškova prijevoza učenika u povratničkim naseljima, i to na relaciji Orlac - Bratunac. Tim povodom ministar Mašić se susreo sa zamjenikom načelnika Opštine Srebrenica Ćamilom Durakovićem, kojem je službeno uručio Odluku o sufinansiranju prijevoza učenika u iznosu od 16.500 KM.\nNa sastanku upriličenom u opštinskim prostorijama razgovarano je uslovima obrazovanja i mogućnostima za poboljšanje školovanja djece u povratničkim naseljima na području Srebrenice.\nPrilikom današnje posjete Osnovnoj školi u Srebrenici i njenom područnom odjeljenju u Potočarima, ministar Mašić i direktor OŠ „Musa Ćazim Ćatić“ Hamza Dobrača učenicima su donirali 300 primjeraka knjiga za školsku lektiru, koju je, na inicijativu Federalnog ministarstva obrazovanja i nauke, obezbijedila ova sarajevska osnovna škola.


Vulin: Zvicer posebno kivan na predsednika Vučića, koji je poveo borbu protiv mafije – Info Centar Juga\nMinistar unutrašnjih poslova Aleksandar Vulin izjavio je danas da je predsednik Republike Srbije Aleksandar Vučić poveo rat protiv mafije, koja je u stanju da u cilju zaštite svojih kriminalnih aktivnosti učini sve da destabilizuje mnoge zemlje.\nMinistar Vulin je gostujući u jutarnjem programu TV Prve, na pitanje vezano za vođu Kavačkog klana Radoja Zvicera, ukazao da je reč o kriminlacu koji raspolaže velikim sumama novca i koji je u stanju da tim novcem učini mnoga zla, a da je posebno kivan na predsednika Vučića.\n„Dok predsednik Vučić nije poveo borbu protiv mafije, Zvicer je bio ugledan građanin Crne Gore, pod zaštitom crnogorskih državnih organa i uživao u svom novcu. Od kada je predsednik Vučić poveo rat protiv mafije sa neposrednim rezultatima, on je u bekstvu“, rekao je ministar Vulin.\nPrema njegovim rečima, organizovane kriminalne grupe poput Kavačkog klana ili grupe Miljkovića i Belivuka, kada su ugrožene, spremne su da utiču i na političku destabilizaciju država koje su „neposlušne“, a to čine likvidacijama najviših državnih funkcionera, korupcijom, infiltriranjem u navijačke grupe.\n„Balkan je miran zato što je Srbija mirna i stabilna, ako uklonite predsednika Vučića nemate više mirnu i stabilnu Srbiju, a onda ni Balkan“, istakao je ministar Vulin.\nUpitan da prokomentariše odluku suda da se osumnjičeni za nerede u Beton hali puste da se brane sa slobode, ministar Vulin je mišljenja da je tim postupkom poslata loša poruka i da je trebalo da oni ostanu u pritvoru.\n„Nemamo pravo da komentarišemo sudske odluke, ali kao građanin ove zemlje mislim da nisu trebali da izađu iz pritvora, jer se time šalje loša poruka. Ne može policija da bude ta koja ih je postrojila i uhapsila i da je to jedina kazna koju su dobili“, rekao je ministar Vulin.\nPrema njegovoj oceni, potrebno je menjati kaznenu politiku i odnos prema ljudima koji vrše nasilje.\nMinistar je istakao da se Beton hala više neće ponoviti i da će policija na svaki pokušaj ponavljanja tog događaja, u skladu sa zakonom, brzo reagovati i očuvati stabilan javni red i mir.\nGovoreći o akciji FBI „Trojanski štit“, ministar Vulin je istako dobru saradnju srpske policije sa FBI i drugim svetskim partnerima, i da je upravo hapšenje organizovane kriminalne grupe koju je predvodio osumnjičeni Dario Đorđević urađena po osnovu bilateralne saradnje MUP Austrije i Srbije.\nPrema njegovim rečima, Đorđević je učestvovao u pripremama više likvidacija i njegov klan bavio se trgovinom narkoticima.\n„Reč je o bandi koja radi za onoga ko im više plati i za novac su bili spremni da urade i radili su sve. Ovo je bila ozbiljna organizovana kriminalna grupa, koja ima puno krvi i droge na rukama i jako je dobra vest da više nisu na ulicama našeg grada“, naveo je ministar Vulin.


Dončić briljirao – Dalas srušio prvu ekipu Zapada /video/ - Sputnjik Srbija\nDončić briljirao – Dalas srušio prvu ekipu Zapada /video/\n07:36 06.04.2021 (osveženo 07:40 06.04.2021) Preuzmite kraći link\nKošarkaši Dalas Meveriksa pobedili su Jutu Džez 111:103, u utakmici u kojoj je Boban Marjanović sa klupe ispratio još jednu sjajnu partiju Luke Dončića.\nTrener Rik Karlajl na ovom susretu nije dao šansu Marjanoviću, te je Dalas sve vreme igrao sa niskom postavom u kojoj su se na poziciji centra smenjivali Maksi Kleber i Dvajt Pauel.\nTakva taktika se isplatila, Juta nije imala odgovor na „smolbol“ Meveriksa, a nije uspela ni da zaustavi sjajnog Luku Dončića.\nReprezentativac Slovenije igra sjajno u poslednjih mesec dana, a isto se može reći i za Dalas koji od početka marta ima skor 11/2.\nDončić je utakmicu završio sa 31 poenom, devet skokova i osam asistencija, a franšiza iz Teksasa slavila je 111:103.\nDalas je utakmicu prelomio u trećoj četvrtini kada su imali i 18 poena prednosti. Istu su uspeli da održe u četvrtoj deonici, te su zasluženo došli do 28. pobede u sezoni.\nUz Dončića odličan meč odigrao Dorijan Fini-Smit sa 23 poena, Branson je postigao 20, Hardavej je dodao 16, dok je Ričardson postigao 17 poena.\nU poraženom timu veoma lošu utakmicu odigrao je Donovan Mičel koji je postigao 16 poena, šutiravši iz igre 6/23. Najefikasniji bio je Konli sa 28 poena, Bogdanović i Klarkson ubacili su 16, dok je Gober imao 14 i 15 skokova.\nTo je bilo nedovoljno da se pobede Meveriksi, pa je Juta pretrpela tek 12. poraz u sezoni.\nSan Antonio – Detroit 101:125\n► Jokić frustriran udario protivnika, sudija ga se uplašio /video/


RTS :: Šmit na svečanom prijemu: Dolazim kao prijatelj\nRegion Šmit na svečanom prijemu: Dolazim kao prijatelj\nponedeljak, 02. avg 2021, 21:52 -> 22:26\nŠmit na svečanom prijemu: Dolazim kao prijatelj\nNovi visoki predstavnik u Bosni i Hercegovini Kristijan Šmit na svečanom prijemu u Sarajevu povodom stupanja na dužnost rekao je da je u BiH došao kao prijatelj rešen da pomogne ljudima koji vredno rade da prehrane porodice, koji žele mir i gradnju života sa drugima.\nPrijemu u atrijumu Zemaljskog muzeja BiH u Sarajevu prisustvovali brojni predstavnici političkog, diplomatskog i kulturnog života, ambasadori, predstavnici nevladinih organizacija, a član Predsedništva iz Republike Srpske Milorad Dodik očekivano nije došao.\nŠmit je rekao da se raduje jednom od najuzbudljivijih zadataka u Evropi, prenosi portal Kliks.\n"Dolazim kao prijatelj građana BiH. Preuzimam dužnost rešen da pomognem ljudima koji vredno rade da prehrane porodice, koji žele mir i gradnju života sa drugima", istakao je Šmit.\nNaglasio je da je do sada dobio dosta pisama od ljudi iz Bosne i Hercegovine i da će upotrebiti svoj uticaj, snagu i veze kako bi osigurao da "ova zemlja i njena deca imaju dobru budućnost i da se njihove nade ispune".\n"Sve dok 70 odsto mladih ljudi želi napustiti zemlju, dok nacionalistički interesi imaju prednost nad opštim dobrom, ima još puno toga što treba ovde uraditi", istakao je Šmit.\nPrema njegovim rečima, zemlji je potrebna jednostavno stabilnost, sigurnost, vladavina prava i funkcionalna država. "BiH mora biti vraćena na političku agendu međunarodne zajednice i Evropske unije", poručio je Šmit.\nRanije danas, nakon zvaničnog preuzimanja dužnosti, Šmit je zahvalio svom prethodniku Valentinu Incku što je zakonski zabranio negiranje genocida.


Oglasio se Šeranić nakon hapšenja Zeljkovića – Banjaluka24\nMinistar zdravlja i socijalne zaštite Republike Srpske Alen Šeranić izjavio je danas u Banjaluci da Institut za javno zdravstvo funkcioniše i da se proces vakcinacije protiv virusa korona obavlja bez ikakvog zastoja.\nNiz je funkcija koje ima Institut u sistemu zdravstvene zaštite. Menadžment Instituta je zajedno sa Upravnim odborom dužan da organizuje sve one poslove koje ova ustanova redovno obavlja i to je u ovom trenutku najvažnije – rekao je Šeranić novinarima.\nŠeranić nije želio da komentariše posljednja dešavanja u Institutu koja se odnose na rad istražnih organa.\n– To su stvari koje su do onih institucija, a dalje ćemo se ponašati shodno odlukama koje budu proistekle iz tog procesa – naglasio je Šeranić.\nŠeranić je naveo da Ministarstvo nije zaduženo za praćenje procesa javnih nabavki u Institutu za javno zdravstvo, te da sve eventualne nepravilnosti utvrđuju istražni organi.\nGovoreći o nabavci ruske vakcine “sputnjik lajt”, Šeranić je rekao da je Republika Srpska rezervisala 300.000 doza, ali da to ne znači da će se u ovom trenutku bilo šta nabavljati.\n– Razmišljamo unaprijed kako bismo za narednu godinu obezbijedili vakcine, jer vidimo da će biti potrebna revakcinacija građana – napomenuo je Šeranić.\nOn je dodao da je to vakcina koja se daje monodozno i koja se može koristiti kao buster doza za lica koja su prethodno vakcinisana sa prve dvije doze vakcine “sputnjik ve”.


Prema rečima predstavnika Grupe "Soravia", radi se završno doterivanje fasade, uređuju se instalacije i priprema opremanje.\nPlanirano je da unošenje nameštaja, opreme i inventara bude završeno do polovine godine. Probni rad će početi u avgustu, a zvanično otvaranje predviđeno je za septembar.\nHotel će se prostirati na 25.000 kvadratnih metara, imaće 236 soba, 15 apartmana, restoran, bar, konferencijsku dvoranu od oko 500 mesta i parking.\nPoslovna kula sa staklenom fasadom ima 12 spratova, a kompanijama će biti ponuđeno u najam 3.400 kvadratnih metara prostora. U hotelu će biti zaposleno 120 radnika.\nHotel se gradi renoviranjem zgrade Starog mlina i sve je pod nadzorom Zavoda za zaštitu spomenika kulture. Sve što je od materijala sačuvano, koristi se u obnovi objekata.\nKompanija "Soravia" je nedavno i u Beču otvorila hotel "Sofiensale" renoviranjem zgrade stare 175 godina, a u kompaniji kažu da ih posebno zanimaju stara zdanja, jer imaju svoju istorijsku priču, koja je zanimljiva za turiste.


Ateisti više znaju o religiji od vernika - Biznis i Finansije\nHome\tVestiBiznis & Finansije\tAteisti više znaju o religiji od vernika\nAteisti više znaju o religiji od vernika\nAnketa o poznavanju vere koju je u sredu objavio Forum o religiji i javnom životu, američkog instituta za ispitivanje javnog mnjenja Pew, pokazala je da ateisti i agnostici znaju više o religiji od bilo koga drugog a slede ih Jevreji i mormoni, dok su svi hrišćani, i protestanti i katolici, na začelju.\nLA times je preneo ovu vest počinjući tekst sa “ako želite nešto da saznate o bogu, pitajte ateistu”, dodajući da ovo istraživanje daje novi značaj kovanici “slepo verovanje”.\nOvo istraživanje je bilo bazirano na testu opšteg poznavanja religija, a u studiji su učestvovale 3412 odrasle osobe, svi Amerikanci ali različitih religijskih uverenja. Osim iznenađujućeg ukupnog poretka, ispitivanje je pokazalo zapanjujući nedostatak osnovnih znanja kod aktivnih vernika. Na primer, 45 odsto katolika u Sjedinjenim Državama ne zna da njihova Crkva uči da hleb i vino koji se koriste kod pričešća ne samo da simbolizuju, već zapravo postaju telo i krv Isusa Hrista.\nViše od polovine protestanata (53 odsto) ne zna da je Martin Luter osoba čije je pisanje i delovanje podstaklo protestantsku reformu, koja je njihovu religiju učinila zasebnom granom hrišćanstva. Oko četiri od deset Jevreja (43 odsto) nije znalo da je Mojsije Majmonid, jedan od najpoštovanijih rabina u istoriji, bio Jevrej. Istraživanje je takođe pokazalo da Amerikanci prilično slabo poznaju religije, osim svoje vlastite. Samo oko polovine ispitanih zna da je Martin Luter podstakao reformu, da je dalaj-lama budista ili da je Josef Smit bio mormon.\nMuslimani i budisti su bili uključeni u istraživanje ali njihov broj je tako mali da nije statistički reprezentativan. Mormoni, koje ekstremni vernici ne prihvataju kao hiršćane, pokazali su veće poznavanje Biblije od evanđelista.\nOpravdanje za ovakvo stanje stvari je sledeće: američki ateisti i agnostici su najčešće odrasli u verskoj tradiciji i svesno su tokom godina od nje odustali, često nakon mnogo promišljanja i istraživanja. Takođe, ateisti i agnostici su generalno bolje obrazovani, a tu logiku sledi i ovo istraživanja: većina pravilnih odgovora došla je od visokoobrazovanih osoba.\nOsim zapanjujućeg rezultata, ovo istraživanje je zanimljivo i zbog toga što se nastavlja na prethodno istraživanje Pew centra, koje je pokazalo da je Amerika jedna od najreligioznijih država razvijenog sveta, a sad se pokazalo i da većina takvih, religioznih Amerikanaca, ne zna mnogo o pravilima, običajima i istoriji religija. Takođe je zanimljivo da su protestanti afričko-američkog porekla i latinoamerički katolici na dnu po rezultatima istraživanja o poznavanju vere.


Letonija uvodi evro - Biznis i Finansije\nHome\tVestiBiznis & Finansije\tLetonija uvodi evro\nLetonija uvodi evro\nby bifadmin 7. novembra 2012.\nVlada Letonije utvrdila je predlog zakona o uvođenju evra umesto nacionalne valute lata od 1. januara 2014. godine.\nLetonija planira da pređe na evro 1. januara 2014. godine. Pri tome moraju da se ispune odredjeni kriterijumi Brisela. Budžetski deficit ne sme da prelazi tri odsto godišnje, a državni dug – 60 odsto bruto domaćeg proizvoda. Prema predlogu novog zakona, cene robe i usluga iskazivaće se istovremeno u latima i evrima tokom tri meseca pre uvođenja zajedničke evropske valute i tokom pola godine posle prelaska na evro. U poslovnim bankama promena lata u evre biće moguća pola godine posle prelaska na evro. U Banci Letonije takva zamena će biti moguća bez vremenskog i ograničenja iznosa. U Letoniji su u više navrata pozivali da se organizuje novi referendum po pitanju ulaska zemlje u zonu evra. Stanovnici Letonije već su se izjašnjavali po tom pitanju 2004. godine, ali u to vreme EU nije iznosila ideje o kontroli budžeta članica zone evra.


Podnošenje predloga predsedničkih kandidata mora obaviti najkasnije do 12. marta 2017. godine u 24 časa, određeno je Rokovnikom za vršenje izbornih radnji koji je na sednici u četvrtak uveče usvojila Republička izborna komisija (RIK) u svom punom sastavu.\nRIK je utvrdio i da se proglašenje kandidata za predsednika Srbije obavlja u roku od 24 časa od prijema predloga, ukoliko predlog ispunjava propisane uslove. Rok za utvrđivanje liste kandidata je 17. mart u 24 časa, a do istog datuma treba da bude obavljen i žreb za utvrđivanje rednih brojeva kandidata.\nDonošenje rešenja o zaključenju biračkog spiska i utvrđivanju ukupnog broja birača mora se obaviti do 17. marta u 24 časa, a dostavljanje rešenja o zaključenju biračkog spiska najkasnije 18. marta.\nPredizborna tišina trajaće od 30. marta u 24 časa, do zatvaranja biračkih mesta 2. aprila u 20 časova, dok će biračka mesta biti otvorena 2. aprila u 7 časova, a zatvorena u 20 časova.\nUtvrđivanje konačnih rezultata izbora mora se obaviti do 6. aprila u 20 časova, što je i rok za njihovo objavljivanje u "Sl. glasniku RS".\n"Usaglasili smo više od 20 izmena i mislim da ćemo tim uputstvom regulisati ono što nije regulisano zakonom", rekao je predsednik Komisije Vladimir Dimitrijević navodeći da su neke od novina uvođenje identifikacionih kartica za članove biračkih odbora i pečaćenje vreća sa izbornim materijalom "sigurnosnim zatvornicama".\nRIK je većinom glasova odbio predlog da političke stranke, odnosno grupe građana, predlažu članove radnih tela i usvojio odredbu po kojoj to rade poslaničke grupe.\nSa 16 glasova za i jednim uzdržanim, RIK je usvojio i Odluku o naknadama i drugim troškovima vezanim za rad Komisije na sprovođenju izbora za predsednika Srbije, kojom je određeno da naknada za rad u tom telu iznosi 75.000 dinara mesečno, počevši od dana raspisivanja izbora do okončanja svih izbornih radnji.\nPredsedniku i sekretaru Republičke izborne komisije i njihovim zamenicima ta naknada se uvećava za 30 odsto, dok je naknada predsednicima i zamenicima predsednika biračkih odbora 2.500 dinara, a članovima i zamenicima članova biračkih odbora 1.500 dinara.\nIzvor: Vebsajt N1, 03.03.2017.


Škola, opština i ministarstvo prekršili Zakon o DISKRIMINACIJI\nLokalne vesti - Sreda 12.06.2019 - 13:24\nPoverenik za zaštitu ravnopravnosti utvrdio je da su oština Bujanovac, O.Š. „Branko Radičević“ i Ministarstvo prosvete prekršili Zakon o diskriminaciji.\nDeca nemaju predrasude i ne osećaju tenzije FOTO: O.Š. "B. Radičević" Bujanovac\nKako prenosi RTS, u Bujanovačkoj osnovnoj školi u dva odeljenja su samo deca romske nacionalnosti, a u ostala tri sastav je mešovit, što je urađeno na zahtev roditelja.\nIpak, posle pritužbe nevladine organizacije Povereniku za zaštitu ravnopravnosti, školi je naloženo da otkloni nepravilnost.\nPre početka školske godine, plan je bio da po petoro đaka srpske nacionalnosti bude u svakom od pet odeljenja.\nRoditelji su se pobunili, tražili su da raspored dece bude kao u vrtiću, po osmoro srpske u tri odeljenja, a u dva samo učenici romske nacionalnosti.\n- Mi smo se obratili Ministarstvu prosvete kako bi oni dalje preuzeli nadležnost za rešavanje problema u školi.\nTa deca nisu fizički odvojena, ona koriste zajedničke prostorije, imaju zajedničke vannastavne aktivnosti - kaže za RTS direktorka OŠ "Branko Radičević" u Bujanovcu Mirjana Nešić.\nUdruženje "Praktis" uputilo je pritužbu Povereniku za zaštitu ravnopravnosti nakon čega je utvrđeno je da su i škola, opština i Ministarstvo prosvete prekršili Zakon o diskriminaciji i predložene su mere za otklanjanje propusta.\n- Mi pokušavamo da to eliminišemo u duhu tolerancije, razgovorima, kroz edukacije, da naučimo našu i drugu decu da se međusobno ne razlikuju i a da se poštuju - kaže nastavnik romskog jezika Kenan Rašitović.\n- Imali smo radionice gde smo mnogo doprineli na zbližavanju dece, na poboljšanje uspeha u školi, postoji ta saradnja između boljih i slabijih učenika - kaže direktorka Nešić.\nOna dodaje da deca ne osećaju tenzije, nemaju predrasude, uče, igraju se i pomažu međusobno.\nInače, u Osnovnoj školi "Branko Radičević" školuje se 1.120 učenika, a njima, da lakše savladaju gradivo, pomažu i dva romska asistenta.


PREPIRKA RAČUNAR-ČOVEK | Galaksija Nova\nProšlo vreme (Vikipedija)\nKompanija Aj-Bi-Em predstavila je u San Francisku veštačku inteligenciju koja je u stanju da vodi smislenu debatu sa ljudima koji su iskusni debateri. Američki poslovni magazin „Fortjun” navodi da je od pojavljivanja prvih personalnih računara bilo ljudi koji su vikali na njih, a da sada „Projekat Debater” – razvijan šest godina – daje mašinama priliku da uzvrate ljudima.\nSam kompjuter je u obliku crnog obeliska ili monolita, nalik onom iz filma „Odiseja u svemiru 2001”. Aj-Bi-Em je naveo da je već godinama organizovao ovakve debate između ljudi i mašine, Debater je osmišljen s namerom da primi i obradi jedno pitanje i da zatim skenira milijarde rečenica iz dokumenata od „Vikipedije” do članaka iz časopisa i vesti kako bi sačinio sopstvene argumente, protivargumente i zaključke, koje izgovara mirnim tonom.\nInače, teme javno predstavljene debate između mašine i čoveka bile su subvencionisanje istraživanja kosmosa i povećanje primene telemedicine, a nijedan od debaterovih argumenta nije bio unapred pripremljen, napominju u Aj-Bi-Emu. Iako je ova tehnologija još u ranoj fazi, predstavlja korak napred u razvoju konverzacijskih oblika veštačke inteligencije.


Tehnički pregled Res Rota - Beograd\nTehnički pregled vozila je skup propisanih radnih operacija pri kojima se odgovarajućim merenjima i poređenjem izmerenih vrednosti sa propisanim vrednostima, kao i vizuelnim pregledima bez ili uz korišćenje odgovarajućih alata, bez bitnih rasklapanja, utvrđuje tehnička ispravnost uređaja i opreme, odnosno tehnička ispravnost vozila u celini.\nTehnička ispravnost vozila je veoma važan faktor bezbednosti saobraćaja. Samo tehnički ispravno vozilo može garantovati njegovu bezbednu primenu, pa je, iz tog razloga, tehnička ispravnost vozila osnovni uslov za registraciju vozila.\nZakonom o bezbednosti saobraćaja, određeno je da se redovan tehnički pregled vozila vrši jednom godišnje, i može se obaviti 30 dana pre isteka registracije vozila.\nMotorna vozila, kojima se vrši javni prevoz putnika ili prevoz opasnih materija, kao i vozila kojima se vrši obučavanje kandidata za vozače, u obavezi su da tehnički pregled vozila vrše na svakih 6 meseci.\nZahvaljujući efikasnosti i profesionalizmu našeg osoblja, učinićemo da dobijete tehnički pregled Vašeg vozila, na najvišem nivou.\nU našem objektu, pored tehničkog pregleda motornih vozila, možete izvršiti i kompletnu registraciju svih vrsta vozila.\nDa biste izvršili registraciju vašeg vozila, neophodno je priložiti sledeću dokumentaciju:\n– overen registracioni list o tehničkoj ispravnosti vozila (tehnički pregled)\n– polisa obaveznog osiguranja\nDok čekate da se registraciona procedura završi, za Vas imamo udoban kutak.\nRegistracija vozila važi godinu dana, a možete je produžiti 30 dana pre isteka, pri čemu datum važenja registracije ostaje nepromenjen. Prilikom registracije, dobija se nova registarska nalepnica koja se lepi na donji desni ugao vetrobranskog stakla (staru nalepnicu je potrebno ukloniti).\nUkoliko registrujete auto 30 dana posle isteka registracije, datum iste će biti promenjen (pomeren), i bićete u obavezi da vratite stare tablice, kao i da platite nove. Neregistrovan automobil predstavlja rizik, kako za vlasnika, tako i za ostale učesnike u saobraćaju. Značaj registracije automobila je u tome, što pruža sigurnost osiguranom licu, jer ga oslobađa od štete koju bi, eventualnom nepažnjom, mogao naneti drugim licima vozeći svoj automobil.


Održana sjednica Skupštine dioničara „BH Telecoma“\nSjednica Skupštine dioničara „BH Telecoma“ odlučila je prekjučer da će za dividende dioničarima isplatiti 110,24 miliona KM, a da vrijednost dividende po dionici iznosi 1,737.258 KM, saopćila je Sarajevska berza (SASE)\nDividenda će se isplatiti dioničarima koji budu evidentirani na listi dioničara kod Registra vrijednosnih papira FBiH na dan 30. juli 2018. godine.\nNa sjednici Skupštine dioničara „BH Telecoma“ donesena je odluka da se isplati novac po osnovu dodatne dividende u iznosu od 38 miliona KM, koji će biti prebačen Vladi FBiH, budući da je Vlada, kao većinski vlasnik zatražila da se ova sredstva uplate za radove na putnoj komunikaciji Goražde – Sarajevo, i to izgradnju tunela Hranjen.\nNo, Vlada od „BH Telecoma“, kako saznajemo, zatražila je da se do kraja godine, s obzirom na projekte koje navodno želi raditi, iz akumulirane dobiti ove državne firme uplati dodatni iznos, kako bi na kraju bilo ukupno uplaćeno za infrastrukturne projekte skoro 100 miliona KM.\nOva odluka, za sada je na čekanju, s obzirom na to da, kako saznajemo, Vlada nije dala garancije niti je prezentirala projekte za koje traži novac.\nBH Telecom Skupština dioničara BiH\nVlada FBiH usvojila prijedlog da se 38 miliona KM utroši u izgradnju tunela ''Hranjen''


Schneider Electric održao online konferenciju za novinare i predstavio fokus poslovanja - Gradjevinarstvo.rs\n16.03.2021. | Gradjevinarstvo.rs\nKsenija Karić, direktor Schneider Electric-a za Srbiju i Crnu Goru\n- Realizovali smo brojne značajne projekte, a medicinski sektor je naročito bio u centru pažnje kompanije. Usled aktuelnih prilika i pandemije, svi smo svesni da nas prekid ili prestanak napajanja u bolnicama može koštati ljudskih života. Primena IoT rešenja u bolnicama je od velike važnosti, a s obzirom na to da je pouzdanost napajanja u bolničkim objektima neophodnost, naša kompanija je razvila kompletno rešenje za bolnice pomoću koga obezbeđujemo konzistentnu energiju bolničkoj opremi - istakla je Karić. Dodala je i to da će u predstojećem periodu u fokusu kompanije biti održivost, kao i procesi automatizacije i digitalizacije, radi dostizanja punog potencijala koji industrija 4.0 nosi.\n- Uštedeli smo 120 miliona tona emisije CO2 tokom poslednjih 15 godina, i za oko 30 miliona ljudi širom sveta obezbedili pristup energiji. Naša kompanija ima ključnu ulogu u ostvarivanju četvrte industrijske revolucije, industrije budućnosti. U saradnji sa našim kupcima i partnerima imamo tehnologiju, stručnost i ambicije za izgradnju efikasnog, elastičnog, održivog sveta, fokusiranog na ljude i zajednice. Nastojimo da našim klijentima obezbedimo rešenja koja će im, uz velike uštede, pomoći da bolje posluju. Takva rešenja bazirana su na takozvanom prediktivnom održavanju i omogućavaju klijentima da predvide kada će doći do nekog zastoja, te u tom smislu i da preventivno deluju - rekla je Ksenija Karić i dodala da je Schneider Electric proglašen najodrživijom kompanijom na svetu od strane Corporate Knights-a, što predstavlja stručnu eksternu potvrdu dugoročne posvećenosti Schneider-a pitanjima životne sredine, društva i korporativnog upravljanja (ESG).\nDragoljub Damljanović, direktor Razvojnog centra Schneider Electric-a u Novom Sadu\n- Zadovoljstvo mi je doprinesem daljem napretku Razvojnog centra, uz prioritetno održavanje liderske pozicije naših softverskih rešenja na globalnom nivou i ubrzan rast prodaje. Ove godine fokus nam je da dobijemo projekte na svim kontinentima, da obezbedimo tranformaciju veština i znanja, da i dalje postavljamo trendove u ovoj industriji, ali i da nastavimo da neprestano usavršavamo mogućnosti za razvoj karijere naših zaposlenih i uslova za njihov rad - rekao je Dragoljub Damljanović, koji je govorio i o stalnoj želji Razvojnog centra da znanjem i mogućnostima za razvoj pokrene i motiviše mlade ljude.\nDamljanović je istakao da se poslovanje kompanije oslanja na odluku da do 2025. godine bude carbon neutral kompanija, da do 2030. prestane da emitujuje ugljen-dioksid, a da do 2050. dostigne net-zero supply chain. Dodao je i da se neodvojivo od ovih trendova, odvija i digitalizacija, koja je, uz održivost, postala standard za veliki broj kompanija. Zato su se mnoge kompanije opredelile za rešenja Schneider Electric-a, koja mogu da im pomognu da ostvare svoje poslovne ciljeve, ujedno vodeći računa o održivom poslovanju i smanjenoj emisiji ugljen-dioksida.


Skupština RS-a dala podršku usvajanju zakona o reformi policije u BiH - Klix.ba\nSkupština RS-a dala podršku usvajanju zakona o reformi policije u BiH\n17.3.2008. u 23:30\nNarodna skupština Republike Srpske usvojila je kasno večeras Informaciju Vlade RS-a o aktivnostima o reformi policije u BiH, u kojoj se podržava donošenje dvaju zakona o toj refomi u državnom parlamentu.\nPoslanici Narodne skupštine nisu prihvatili zaključke opozicije, između ostalog, ni zaključak Srpske radikalne stranke RS-a u kojem je traženo da se o modelu reforme policije izjasne građani na referendumu.\nTokom poslaničke rasprave čuli su se različiti stranački stavovi o reformi policije.\nPodršku donošenju zakona o reformi policije sa 49 glasova dali su poslanici SNSD-a, PDP-a i Socijalističke partije, dok opozicija na čelu sa SDS-om i Srpskom radikalnom strankom RS-a smatra da se pripremljenim zakonima prenose ovlaštenja koje RS ima u toj oblasti na nivo BiH i da građani trebaju da se o reformi policije izjasne na referendumu.\nTakođer, protiv dogovorene reforme izjasnio se i DNS, iako je dio skupštinske većine u RS-u.\nBrojne replike i burna rasprava vođeni su između poslanika SNSD-a i SDS-a, koji su vladajuću stranku optužili da „ovim što sada radi prodaje policiju RS-a“.\nS druge strane, Vlada u Informaciji dostavljenoj Skupštini navodi da prijedlozi zakona o policijskoj strukturi u BiH, koji su u proceduri u Parlamentarnoj skupštini BiH, ne tretiraju ni stvarne ni mjesne nadležnosti entitetskih policija niti policije Brčko Distrikta, te da su u potpunosti u skladu s postojećim ustavnim i zakonskim rješnjima i ni u jednom elementu ne sadrže prijenos bilo kakvih nadležnosti, ustavnih ili zakonskih, s nivoa entiteta na državni nivo.\nPoslanik SDA Ramiz Salkić rekao je da ta stranka neće glasati za predložene zakone o reformi policije, ukoliko se ne usvoje njeni amandmani u kojima se „samo“ traži koordinacija policijskih struktura BiH.\nSalkić je kazao da ovo što je predloženo u zakonima ne zadovoljava suštinu reforme policije u BiH.\nSličan stav iznio je i poslanik Stranke za BiH Muharem Murselović navodeći da njegova stranka neće glasati za predložene zakone o reformi policije, ukoliko se u njih ne uključe predloženi amandmani koji se temelje na Mostarskoj deklaraciji.\nPoslanicima su se na početku sjednice obratili i lideri SNSD-a i PDP-a Milorad Dodik i Mladen Ivanić koji su zatražili od Narodne skupštine da pozove na usvajanje u državom parlamentu prijedloga zakona o Direkciji za koordinaciju policijskih tijela i o Agencijama za podršku policijskoj strukturi BiH i zakona o nezavisnim i nadzornim tijelima policijske strukture BiH u državnom parlamentu, što je uvjet za potpisivanje Sporazuma o stabilizaciji i pridruživanju.\nKada su u pitanju prijedlozi ovih zakona, prvi predviđa da se, osim Direkcije za koordinaciju policijskih tijela, uspostavljaju i još tri agencije: za forenzička ispitivanja i vještačenja, za školovanje i stručno usavršavanje kadrova i za policijsku podršku.\nDrugi prijedlog predviđa uspostavljanje nezavisnog odbora, odbora za žalbe policijskih službenika i odbora za žalbe građana, također za nivo BiH.\nRupel: Srbija se koleba između Evrope i nacionalizma\n17.03.2008. u 22:08


Slovenci nezadovoljni, kažu da bi šengen mogao pasti zbog Hrvatske\nOdluku komentarisao i premijer\nSlovenački premijer Marjan Šarec ocijenio je odluku Evropske komisije da Hrvatska ispunjava tehničke kriterijume za ulazak u šengen "političkom" te nastavio da insistira da Hrvatska sprovede arbitražnu odluku u graničnom sporu sa Slovenijom koju ne priznaje.\n"Žalimo što je Evropska komisija o tako važnom pitanju kao što je ocjena spremnosti Hrvatske za ulazak u šengen odlučivala tik pred kraj svoga mandata i donijela političku odluku", rečeno je u Šarecovoj reakciji na odluku komisije u saopštenju iz njegove kancelarije.\nŠarec je rekao kako očekuje da će Hrvatska u nastavku procesa "ispuniti tehničke, ali i pravne uslove za ulazak u šengen".\n"Očekujemo da će Hrvatska ispuniti sve uslove za ulazak u šengen, tehničke i pravne, uključivo i poštovanje vladavine prava", rekao je Šarec u saopštenju u jasnoj aluziji na ono što slovenačke vlasti smatraju poštovanjem vladavine prava koja po njima uključuje sprovođenje odluke o hrvatsko-slovenačkoj granici arbitražnog suda kojeg je Slovenija prema mišljenju Hrvatske nepovratno kompromitovala.\nNa odluku Evropske komisije da Hrvatska ispunjava tehničke kriterijume za ulazak u šengen u utorak se u Sloveniji koja je rezervisana prema toj mogućnosti reaguje uglavnom tvrdnjama da će Slovenija i dalje moći uticati na konačnu odluku o priključenju Hrvatske prostoru bez graničnih kontrola.\nHrvatskoj će trebati slovenački pristanak\n"Prije eventualnog širenja šengenskog prostora trebaće obezbijediti da on djeluje u svojoj cjelini i potpuno", kazala je u izjavi za medije Violeta Bulc, članica Evropske komisije iz Slovenije, podsjetivši da više zemalja u šengenu produžuje granične kontrole unutar šengena, između ostalih i Austrija na svojim granicama sa Slovenijom i Mađarskom, što šengen čini disfunkcionalnim.\n"šengenski prostor kakav je danas ne djeluje u svojoj cjelini i još uvijek je šest država koje imaju granične kontrole na unutrašnjim granicama šengena, uključujući i kontrole na slovenačko-austrijskoj granici", kazala je Bulcova, dodavši kako je na to upozorila i kolege komesare na današnjem sastanku Komisije u Strazburu.\nSlovenačka evrokomesarka je podsjetila da će prije eventualnog uključenja Hrvatske u šengen biti potreban i pristanak Slovenije jer se odluka o tome donosi saglasnošću svih članica EU.\nReakcije slovenačkih političkih stranaka na odluku Komisije o ispunjavanju kriterijuma za ulazak Hrvatske u šengen su uz mala odstupanja iste, u skladu s ranijom izjavom premijera Marjana Šareca da će, ako tu odluku donese sadašnja Komisija Žan-Kloda Junkera, ona biti političke, a ne stručne i realne naravi.\n"U našoj stranci smatramo da se radi o političkoj odluci", kazao je predsjednik Socijalnih demokrata (SD) Dejan Židan, koalicioni partner premijera Šareca.\nOdluka Evropske komisije Žan-Kloda Junkera da Hrvatska ispunjava tehničke kriterijume za šengen je "ponešto neuobičajena", ocijenio je predsjednik parlamentanrog odbora za spoljnu politiku Jožef Horvat, član demohrišćanske Nove Slovenije (NSI).\nKažu da bi šengenski režim mogao pasti\nDodao je kako se tačno zna koje bi tehničke kriterijume Hrvatska za šengen morala ispuniti kad bude ulazila u šengen.\n"Ako tada odluka bude površna, šengenski režim mogao bi i konačno pasti, a već sada je nagrižen pojačanim kontrolama na unutarnjim granicama šengena", kazao je u svojoj reakciji Horvat.\nŠto se tiče budućih koraka koje bi Slovenija u vezi s ocjenom Komisije o Hrvatskoj mogla preduzeti, Horvat je kazao da njegova stranka nije za ucjenjivanje Hrvatske međusobnim sporovima jer se tako "ništa ne rješava".\nDa bi blokiranje hrvatskog ulaska u šengen, kad do toga dođe, bilo kontraproduktivno ocijenio je i Matej Vatovec iz stranke Ljevica (L).\n"Mi smo vjerovatno jedini koji smo za to da Hrvatska što prije uđe u šengen. Na taj bi se način riješili granice koja u biti na primjer Istru dijeli na dvije strane i koja na graničnom području oko rijeke Kupe ozbiljno smeta suživotu ljudi koji jedni s drugima žive duže nego što postoje naše države", kazao je Vatovec.\n"Nadamo se da će današnji pomak dovesti do toga da život na pograničnom prostoru bude lakši i da će sada uslijediti i uklanjanje ograda i žica sa te granice", kazao je Vatovec čija je stranka koja je do sada podržavala Vladu Marjana Šareca, ali s kojom je u zadnjim nedjeljama u napetim odnosima.\nSlovenija šengenska zona Hrvatska\nSlovenački evroparlamentarac razočaran zelenim svjetlom za ulazak Hrvatske u šengen\nHrvatska ispunila uslove za šengen - ali mora popraviti nadzor granice sa BiH


OVO JE UBICA IZ NEMAČKE: Emitovao uživo snimak napada u Haleu | Novosti.RS\nsreda, 09. 10. 2019. u 21:55\nSa platforme Twitch navode da su užurbano uklonili sadržaj i da će biti kažnjeni oni koji ga reemituju\nOčevici i vlasti javili su da je teško naoružan napadač u Haleu bezuspešno pokušao da upadne u sinagogu na sveti jevrejski dan Jom Kipur. On je zatim pucao ispred sinagoge i u jedan restoran sa kebabom. Namački ministar unutrašnjih poslova Hort Zehofer rekao je da se radi o antisemitskom činu i da se veruje da je napadač simpatizer ekstremnodesničarskih grupa.\n#HalleShooting: Gunman who killed two people, broadcasted the attack on the live streaming website - media https://t.co/XfdSX0h4Iy— RT (@RT_com) October 9, 2019\nOvaj ima njušku, kao da je ološ iz našeg okruženja...znamo iz koje države...\npravi Nemac, nema šta\nZašto su užurbano uklonili video i kažnjavaju one koji ga emituju? Da ne čujemo istinu?


Astronomski troškovi NBA završnice u Diznilendu: Boli glava od cifre za obroke, zakup hala... - Telegraf.rs\n02/07/20 | 07:00 ≫ 02:02\nAstronomski troškovi NBA završnice u Diznilendu: Boli glava od cifre za obroke, zakup hala...\nIpak, veći gubitak takmičenje bi pretrpelo da se ne završi sezona\nOrganizacija završnice NBA lige koštaće najjače takmičenje 150 miliona dolara, procena je koja je napravljena na osnovu planiranih troškova ekipa tokom boravka u Dizni svetu u Floridi.\nTamo će se krajem jula nastaviti sezona, 22 ekipe će se dve nedelje pre starta useliti u "balon" gde će imati najbolje moguće propratne uslove da se takmiče.\nNBA će snositi troškove smeštaja u tri resorta za timove, iznajmljivanje sedam hala i tri arene za igranje utakmica. Uz to, NBA će obezbediti igračima tri obroka dnevno, testove na korona virus na dnevnom nivou i ostalu medicinsku potporu, potom čuvare, transport u okviru velikog imanja za više od 1.500 ljudi tokom tri meseca.\n- Sada dolazi trenutak da mi kao organizacija imamo obavezu prema našem sportu i industriji da obezbedimo da se normalno odvija. Troškovi su u pogledu novca, ogromni - izjavio je komesar lige Dejvid Silver.\nNa ovaj trošak treba dodati i novac koji NBA neće zaraditi od prodaje karata, jer se svi mečevi igraju bez prisustva navijača. Suma sumarum, procena je da će NBA zbog pandemije korona virusa ukupno biti na gubitku milijardu dolara, u koji nisu uračunati troškovi organizacije završnice lige u Orandu.\nIpak, postoji i pozitivna strana u čitavoj priči po NBA, jer će nastavkom sezone sačuvati unosne ugovore sa TV kućama, odakle liga akumulira najveći novac.\nSa odigranih 88 utakmica regularnog dela, plus četiri runde plej-ofa, igrači će povratiti 600 miliona dolara zarade, kao i klubovi svoj deo koji su izgubili tokom pauze.\nReal se pojačava, stigao centar iz NBA lige\nJokića još čekaju u Denveru, trener Meloun zabrinut: Nadam se da će Nikola biti sa nama u avionu...\nNovi talas korone u NBA: Deandre Džordan saopštio da ima virus


Imajući u vidu našu izraženu svijest o tome da korporativni uspjeh zavisi od nivoa zadovoljstva zaposlenih na radnom mjestu, konstantno se trudimo da napravimo zanimljivo, prijateljsko i pozitivno radno okruženje u kome bi svako bio motivisan da pruži svoj maksimum. Pošto smo timski orijentisani i na tome baziramo svoje poslovne ciljeve, trudimo se da, kako tokom radnog vremena tako i van njega, organizujemo okupljanja zaposlenih na kojima se podstiče timski duh, a da li je to soba za odmor u kojoj zaposleni na pauzama mogu da se druže ili igraju društvene igre ili je riječ o neobaveznom druženju vikendom, manje je bitno. Isto tako, ideje i sugestije naših zaposlenih su nam od velikog značaja, jer smatramo da je kultura otvorene komunikacije unutar kompanije ključ uspjeha.\nNačin na koji naša kompanija funkcioniše je toliko poseban da naši budući zaposleni ne treba da imaju ni najmanju sumnju da će im rad sa nama biti jedno od najznačajnijih profesionalnih iskustava u životu\nU Mozzartu podstičemo preduzetnički pristup svakodnevnom radu, od kreiranja ideja do preuzimanja odgovornosti za pokretanje aktivnosti baziranih na njima, ali i za prihvatanje odgovornosti za eventualni neuspjeh. Takođe, vjerujemo da najbolji u našim redovima nisu oni koji se uklapaju u postojeću kulturu, već oni koji je unapređuju. Kako je ona za regrutovanje kvalitetnih kadrova isto što i proizvod za marketing, pa klijente privlači dobar proizvod, a talentovane ljude dobra korporativna kultura, kompanija Mozzart s jakim razlogom godinama unazad njeguje određene vrijednosti. U našoj kompaniji vlada načelo otvorene komunikacije kao glavni preduslov timskog rada i negovanja duha zajedništva, koje između ostalog podrazumijeva i dijeljenje svih relevantnih informacija sa zaposlenima. To znači da je cijeli tim u svakom trenutku spreman da odgovori na bilo koje pitanje novozaposlenog, kao i svih ostalih kolega, što obezbijeđuje lako i kvalitetno usvajanje znanja iz industrije u kojoj poslujemo, a samim tim i brojne mogućnosti za usavršavanje i napredovanje. Osim toga, razvoj vještina, znanja i jačanje timskog duha obezbijeđujemo radom u multifunkcionalnim timovima.


„Alibaba“ krajem novembra izlazi na Honkošku berzu?\nTanjug 8. novembra 2019. 16:59\nPEKING – Kineska kompanija za onlajn trgovinu „Alibaba“ planira da u poslednjoj nedelji novembra izađe na Honkošku berzu, s ciljem da prikupi do 15 milijardi dolara, javlja agencija Rojters pozivajući se na dva neimenovana izvora direktno upoznata sa situacijom.\n„Alibabanin“ postupak pronalaženja potencijalnih investitora i listiranje akcija bi trebalo da se održi u nedelji koja počinje 25. novembra, tvrde isti izvori koji su zahtevali da ostanu anonimni zbog osetljivosti pitanja.\nJavna ponuda „Alibabinih“ deonica, čije je primarno tržište akcija u SAD-u, održala bi se, ocenjuje Rojters, u ključnom trenutku za budućnost Hong Konga, koji je uzdrman višemesečnim antivladinim protestima.\nKompanija „Alibaba“ trenutno drži vodeću poziciju u svetu kada je reč o vrednosti prikupljenih sredstava prilikom inicijalne javne ponude, budući da je 2014. godine na NJujorškoj berzi pribavila 25 milijardi dolara.


Vesić: Stručnjaci utvrđuju da li su pronađeni ostaci deo Stambol kapije - Beograd - Dnevni list Danas\nPočetna » Beograd » Vesić: Stručnjaci utvrđuju da li su pronađeni ostaci deo Stambol kapije\nVesić: Stručnjaci utvrđuju da li su pronađeni ostaci deo Stambol kapije\nPrilikom rekonstrukcije Trga republike radnici su pronašli ostatke bedema za koje se pretpostavlja da su ostaci Stambol kapije, glavne kapije Beogradske tvrđave, koju je uklonio knez Mihajlo Obrenović 1866. godine.\n0Piše: Beoinfo 28. septembra 2018. 10.44\nKako pišu „Večernje novosti“, a prenosi „Tanjug“, iskopavanje je preuzeo Zavod za zaštitu spomenika kulture grada Beograda i trenutno su u toku radovi na širokom otkopu koji će potrajati nekoliko dana.\nOvu vest potvrdio je zamenik gradonačelnika Goran Vesić, koji je naveo da će Zavod utvrditi narednih dana o kakvim je bedemima reč.\n– Dalje postupanje zavisi od toga šta će utvrditi stručnjaci Zavoda za zaštitu spomenika kulture – rekao je Vesić.\nRekonstrukcija Trga Republike počela je 22. avgusta, a kraj radova najavljen je za novembar naredne godine.\nGoran Vesić, ostaci, rekonstrukcija, spambol kapija, Trg Republike, zavod za zastitu spomenikaBeograd


Mogu biti i prvakinje Evrope, ali podrške nema: Zmajice bez nagrade za historijski uspjeh bh. sporta – Badgesrecpro\nSramota je blaga riječ za ovo!\nNekadašnji fudbalski reprezentativac Bosne i Hercegovine Vlatko Glavaš, koji sada obavlja funkciju zastupnika u Zastupničkom domu Parlamentarne skupštine Bosne i Hercegovine nedavno je podnio inicijativu o nagrađivanju ženske košarkaške reprezentacije naše zemlje koja danas igra utakmicu četvrtine finala Evropskog prvenstva protiv Francuske.\nUbrzo je stigao odgovor na Glavaševu inicijativu koji je, u najmanju ruku, sramotan. Košarkašice naše zemlje neće biti nagrađene za historijski uspjeh bh. sporta, pa čak i da budu prvakinje Evrope.\n– Ministarstvo civilnih poslova Bosne i Hercegovine je u Nacrtu zakona o proračunu institucija Bosne i Hercegovine i međunarodnih obveza Bosne i Hercegovine za 2021. godinu planiralo određena sredstva namijenjena za područje sporta koja će po usvajanju istog biti rasporedena sportskim subjektima kroz grant ”sufinanciranje sportskih manifestacija”. Osim spomenutog granta ”Sufinanciranje sportskih manifestacija” Ministarstvo civilnih poslova BiH ne raspolaže drugim sredstvima namijenjenim za sufinanciranje sporta u Bosni i Hercegovini. Napominjemo da je Ministarstvo civilnih poslova Bosne i Hercegovine kroz grant ”Sufinanciranje sportskih manifestacija” za 2020. godinu, dodijelilo Košarkaškom savezu Bosne i Hercegovine iznos od 50.000,00 KM, odgovor je na Glavaševu inicijativu.\nBH Telecom planira uložiti 18 miliona KM u produkciju filmova i serija u BiH


Sava Promenada je ove subote bila centar sportskih dešavanja, dobre zabave i druženja najmlađih sugrađana. Celodnevni sajam školica sporta „Prvi trening“ okupio je veliki broj dece koja su imala priliku da se upoznaju sa različitim sportskim programima i da, zajedno sa svojim roditeljima, izaberu sport po svojoj meri.\nTokom sajma, roditeljima i deci predstavile su se školice popularnih sportova poput košarke, fudbala, tenisa, atletike i gimnastike, kao i školice koje su usmerene ka razvoju motorike i koordinacije pokreta kod dece.\nPored sportskog dela programa, na centralnoj bini održani su nastupi škola pevanja i plesa, a svi posetioci imali su priliku da učestvuju u različitim aktivnostima poput merenja jačine šuta, „baby“ basket, ali i da se oprobaju kao freestyle bajkeri i skejteri. Za dobru zabavu bili su zaduženi i animatori - štulaši, klovn na monociklu i žongleri!\nCilj ove manifestacije je da na jednom mestu okupi što veći broj različitih školica sporta, kako bi decu od najmlađeg uzrasta motivisali da se bave fizičkom aktivnošću, a njihovim roditeljima predstavili sve sportske programe na koje mogu da upišu svoju decu.


MMF pod pritiskom EU zbog Grčke\nPritisci EU na Medjunarodni monetarni fond (MMF) da finansijski pomogne grčkoj privredi, prisutni još od prvog plana pomoći iz 2010. godine, ponovo su oživeli.\nTo lobiranje ima za cilj da primora MMF, koji za poslednje dve godine Grčkoj nije pozajmio ni centa, da se uključi u opsežan plan pomoći koji su prošle godine u Atini sačinili ministri finansija EU.\nMMF je do sada učestvovao u dva medjunarodna programa pomoći grčkoj privredi, ali odbija da pruži dodatnu pomoć dok od Atine ne dobije garancije da će biti sprovedene reforme, a od Brisela konkretan plan za smanjenje grčkog duga.\nPrema rezultatima interne istrage koji su nedavno objavljeni, MMF se 2010. godine priključio Evropi u dodeli velikog zajma Grčkoj, izmenivši tako neka od sopstvenih pravila uprkos sumnji u održivost grčkog duga.\nTa odluka poljuljala je kredibilitet MMF-a i izazvala protest nekih zemalja, koje su sporazum ocenila kao pristrastan.\nSituacija je nešto drugačija ove godine, jer su se strahovi od propasti grčke privrede stišali uprkos njenoj konstantnoj recesiji, a evrozoni, koja se doskora dotirala iz sopstvenih fondova pomoći, manje su potrebna finansijska sredstva MMF-a, a više njegova stručna pomoć u proceni reformi.\nPritisci, medjutim nisu prestali, pošto je Nemačka svoje učešće u pomoći uslovila učešćem MMF-a, što je u maju rekao i nemački ministar finansija Volfgang Šojble.\nFrancuska je krajem prošle godine takodje potvrdila da “nema nikakve sumnje” da će MMF učestvovati u planu pomoći.\nJedan neimenovani zvaničnik MMF-a naveo je protekle nedelje da je “svima poznato da je ta institucija trpela ogroman pritisak EU da se uključi u zajednički program pomoći”.\nMMF teško može ignorisati zahteve EU, jer ona raspolaže širokim glasačkim ovlašćenjima u administrativnom savetu MMF-a, instituciji nadležnoj za odobravanje planova pomoći, a SAD su i dalje najveći pojedinačni finansijer.\nSituacija je veoma složena za MMF, koji konačnu odluku mora doneti do kraja godine, a ukoliko ona bude negativna, MMF će na sebe preuzeti rizik da prizna da je evropski plan pomoći osudjen na propast.\nOslabljena Bregzitom, EU sebi ne može da dopusti još jednu grčku krizu, a MMF ima priliku da dokaže svoju nezavisnost u odnosu na države članice.\nNekadašnji zvaničnik MMF-a Dezmond Lahman ocenio je da ta institucija mora da povrati svoj kredibilitet i naveo da će, ukoliko ostane izvan plana pomoći Grčkoj, na taj način priznati da je bio politički iskorišćen i da to više ne želi.\nSa druge strane, portparolka grčke vlade Olga Gerovasili rekla je da “MMF nije ni koristan ni potreban u Evropi”.


Demokrate i republikanci postigli dogovor o ogromnom paketu pomoći :: Region\nAmeričke demokrate, republikanci i predstavnici administracije Donalda Trampa (Trump) poslije višednevnih žustrih sporova postigli su dogovor o novom paketu pomoći za građene i kompanije u SAD suočene s katastrofalnim ekonomskim posljedicama zbog pandemije korona virusa, pišu svjetski mediji, ukazujući da su nade za dogovor prethodnog dana dovele do nekih od najvećih skokova na berzama.\nDogovor u Senatu\nLideri u Senatu i predstavnici Trampove administracije postigli su dogovor u srijedu rano ujutro o paketu podsticaja od 2.000 milijardi dolara za spas privrede od posljedica pandemije, piše Vašington post (The Washington post).\nDogovorom je završeno pet dana intenzivnih pregovora koji su, kako ukazuje list, povremeno prelazili u stranački rat dok ekonomija posrće pod pritiskom smrtonosne pandemije, sa zatvorenim školama i preduzećima, masovnim otpuštanjima i desetinama hiljada oboljelih.\nZakon o pomoći, neviđen po veličini i obimu, ima za cilj da pomogne privredi, slanjem 1.200 dolara mnogim Amerikancima, stvaranjem programa zajma od 367 milijardi dolara za male kompanije, kao i osnivanjem fonda od 500 milijardi dolara za korporacije, gradove i države.\nMeđu drugim odredbama je veliko povećanje osiguranja za nezaposlene, 150 milijardi dolara za fondove podsticaja na državnim i lokalnim nivoima, kao i 130 milijardi dolara za bolnice.\nPredlog zakona, za koji se očekuje da će stupiti na snagu za nekoliko dana, donijeće najveći ekonomski paket podsticaja u modernoj američkoj istoriji, ukazuje Njujork tajms (The New York Times).\nDogovor je rezultat maratonskih pregovora senatskih republikanca, demokrata i Trampovog tima koji su umalo propali zbog insistiranja demokrata na snažnijim zaštitama za radnike i nadzoru nad novim fondom od 500 milijardi dolara za pomoć kompanijama.\nNajveći skok od 1933.\nIndeks Dau Džons (Dow Jones) njujorške berze zabilježio je u utorak najveći dnevni procentualni skok od 1933. pošto su američki kongresmeni rekli da su blizu dogovora o paketu ekonomskih mjera kao odgovor na posljedice korona virusa, što je unijelo optimizam na tržišta poslije najvećih padova na berzi od finansijske krize 2008, ukazuje Rojters (Reuters).\nSva tri američka glavna indeksa zabilježila su snažan rast – Dau 11,37 odsto, S&P 500 9,38 odsto, a Nasdak (Nasdaq) 8,12 odsto – nakon brutalnog pada u ponedjeljak pošto je pandemija zatvorila cijele države.\nIstaknuti republikanci i demokrate u Kongresu su u utorak rekli da su blizu dogovora o zakonu o podsticajima od 2.000 milijardi dolara s ciljem da se finansijski pomogne Amerikancima koji su ostali bez posla, kao i ugroženim kompanijama.\nPredlog Kongresa slijedi agresivne mjere koje su nedavno najavile Federalne rezerve, uključujući kupovinu korporativnih obveznica i direktne zajmove kompanijama.\nInvestitori su takođe, kako dodaje Rojters, ohrabreni najavom predsjednika Donalda Trampa da razmatra kako ponovo pokrenuti dio poslovnog života kada 15-dnevno zatvaranje završi sljedeće nedjelje, iako se virus brzo širi dok se slabo opremljene bolnice suočavaju s talasom zaraženih.\nTramp je pokrenuo nacionalnu debatu oko pitanja kada ponovo otvoriti američku privedu, ali se suočava s otporom dok traži da se SAD potpuno otvore za poslovanje do Uskrsa, ukazuje Fajnenšl tajms (The Financial Times).\nNeki od Trampu najlojalnijih republikanca, poput senatora Lindzija Grema (Lindsay Graham), ne slažu se sa predsjednikom koji traži otvaranje privrede uprkos, kako navodi britanski list, međunarodnoj medicinskoj saglasnosti da je produžena blokada ključna za suzbijanje pandemije korona virusa. "Nema funkcionalne privede ako ne kontrolišemo virus", napisao je Grem na Tviteru (Twitter),\nIpak, mnogi republikanci su podržali Trampov poziv da se preispitaju posljedice blokade, dok centralna banka, ukazuje Fajnenšl tajms, ulaže herkulovske napore da preokrene masivne gubitke u radnim mjestima i zaustavi finansijska previranja.\nTramp je prethodnih dana pokrenuo debatu navodeći da bi mogao ublažiti federalne smjernice o izolaciji pošto sljedeće nedjelje istekne prvi period od 15 dana, a u utorak je stavio rok do Uskrsa koji pada na 12. april, tvrdeći da se ne može dopustiti da "lijek bude gori nego problem". Međutim, dok Tramp može ublažiti preporuke, on, kako navodi list, nema skoro nikakav autoritet nad guvernerima saveznih država koji su naredili blokade.\nZamjenik guvernera Teksasa, republikanac Den Patrik (Dan Patrick) izazvao je oštru reakciju u ponedjeljak kada je rekao da su on i drugi stariji Amerikanci spremni da rizikuju svoj opstanak kako bi se osigurao ekonomski oporavak zarad mlađih sugrađana. Tramp je u utorak pojačao tu poruku, tvrdeći da su se smjernice za socijalno distanciranje, koje je podržao prije nedjelju dana, kao i druge mjere pokazale kao "veoma bolne… i veoma destabilišuće" za zemlju.\nDobici i na drugim svjetskim tržištima\nI berze u drugim zemljama su u utorak zabilježile velike dobitke ohrabrene naporima Federalnih rezervi da pomognu privredu SAD, nadom za dogovor u Kongresu, ali i porukom Grupe sedam industrijski najrazvijenijih zemlja da će uraditi sve što treba da se prebrode posljedice pandemije, piše Gardijan (The Guardian).\nMeđu berzanskim indeksima s velikim dobicima je, kako navodi list, bio britanski FTSE 100 koji je imao najveći rast u istoriji od 452 poena, skokom od devet odsto.\nPoslije najave američke centralne banke da će pokrenuti neograničeni program štampanja novca, sedam ključnih svjetskih privreda je takođe nastojalo da ublaži strahove od globalne depresije. Nakon kritika nekih svjetskih lidera zbog nedostatka jedinstvene reakcije na krizu, G7 je saopštila da će uraditi "sve što je neophodno da se vrate povjerenje i ekonomski rast, kao i da se zaštite radna mjesta, poslovi i otpornost finansijskog sistema".\nMinistri finansija iz G7 – Francuske, Italije, Japana, Kanade, Njemačke, SAD i Velike Britanije – najavili su da će koordinisati rad na nedjeljnom nivou i obećali dalje mjere za ublažavanje ekonomskog udara, dok će mjere za podršku radnih mjesta i rasta, prema njihovom saopštenju, biti korišćeni sve dok je neophodno.


Srbija opet objavila rat mafiji\nNebojša Stefanović, ministar unutrašnjih poslova Srbije, najavio je obračun sa mafijom. "U taj rat ulazimo bez rezerve", izjavio je Stefanović na vanrednoj konferenciji za medije nakon ubistva Aleksandra Stankovića, koji je u javnosti predstavljen kao jedan od vođa navijača Partizana.\nStefanović je saopštio da je policija uhapsila osumnjičenog za učešće u tom ubistvu, koje se dogodilo u četvrtak uveče u blizini Centralnog zatvora u Beogradu.\n"Država će uložiti sva sredstva da spreči izvršenje ovakvih dela i da se sa nosiocima kriminalnih aktivnosti oštro obračuna", rekao je Stefanović.\nStanković je ubijen u pucnjavi na ulici oko 21 sat a tom prilikom je, kako piše beogradska štampa, teško ranjen muškarac koji je po profesiji bio zatvorski čuvar. Ubijeni Stanković je, kako su navodili mediji, godinama izbegavao odlazak na odsluženje presuđene zatvorske kazne, a o njemu je šira javnost saznala kada je objavljeno da je učestvovao u incidentu ispred stadiona Partizana u kom je prebijen član obezbeđenja direktora tog kluba Miloša Vazure. Iako je snimljen videonadzorom, protiv njega nije pokrenut krivični postupak. Dvojica napadača sa snimka, navodno takođe navijači, osuđeni su na godinu dana kućnog zatvora i 21 mesec zatvora.\nDobrivoje Radovanović, bivši direktor beogradskog Instituta za kriminološka i sociološka istraživanja, kaže da se obračun sa mafijom može očekivati samo ako se raskine spoj kriminala i pojedinaca iz sistema.\n"Zbog toga što postoji sprega između dilera droge sa jedne strane, pojedinih političara sa druge, pojedinaca iz sudstva sa treće, koje je zavisno politike, i pojedinaca iz tužilaštva, koje je takođe zavisno od politike. Ceo taj krug spojeva donosi solidan novac jednom krugu kriminalaca", smatra Dobrivoje Radovanović.\nO sličnim stvarima na hitnom press-u govorio je ministar Stefanović, koji je najavio da će do kraja godine policija biti očišćena od onih koji sarađuju sa kriminalcima. On je rekao da je ubistvo Stankovića delo najorganizovanije kriminalne grupe na Balkanu i najavio da će stotinama ljudi biti zabranjen ulazak u Srbiju.\n"Kriminalcima i banditima koji dolaze u Beograd i Srbiju, i koji misle da na našim ulicama mogu međusobno da se obračunavaju, želim da poručim da im to nikada meće biti dozvoljeno. Da ni Beograd ni Srbija nisu njihova prćija", izjavio je Srefanović.\nKriminolog Dobrivoje Radovanović kaže da i ovaj slučaj pokazuje da država još nije odgovorila na problem takozvanih navijačkih grupa.\n"Radi se jednostavno o činjenici da su navijačke grupe, u stvari, grupe za dilovanje droge. Posledica je sve masovnije uvlačenje mladih u kriminal. Već imamo podatke, do kojih je došao i Institut za kriminološka istraživanja, da se između 12 i 14 odsto srednjoškolaca u Beogradu bavi dilovanjem droge", rekao je Radovanović.\nMinistar Nebojša Stefanović najavio je da će Nišu, gde je trenutno preseljena kompletna vlada, premijeru podneti izveštaj u vezi sa nastalom situacijom vezanom za bezbednosne okolnosti.


PAOK prejak za Novi Pazar\nOdbojkaši PAOK-a pobedili večeras u Novom Pazaru istoimenog domaćina sa 3:1 (25:23, 22:25, 25:15, 25:21) u prvoj utakmici šesnaestine finala Kupa CEV, posle 113 minuta igre.\nPred oko 1.700 gledalaca u dvorani Pendik, ekipu iz Soluna predvodio je Haralampos Sakoglu sa 20 poena, a pratili su ga Dante Amaral sa 14 i Aleksandar Šafranovič sa 12 poena.\n"Očekivali smo tešku utakmicu, pošto Novi Pazar igra odlično u prvenstvu Srbije. U sjajnoj atmosferi došli smo do pobede, koja nas približava sledećem kolu. Okrećemo se obavezama u šampionatu Grčke, a verujem da ćemo protiv Pazaraca slaviti i u revanšu", rekao je tehničar PAOK-a Vlado Petković.\nIrfan Hamzagić upisao je 13 poena za domaći sastav, jedan manje dodao je Srećko Ristić, dok je Hamza Zatrić meč završio sa 11 osvojenih poena.\n"Žao mi je što pri našem vođstvu od 21:19 u prvom setu nismo poentirali, već su igrači PAOK-a jednu loptu vratili praktično sa tribina i osvojili poen. Taj set dosta je uticao na krajnji ishod. Ovo nije naša najbolja odbojka, pa verujem da još uvek nije sve gotovo", naveo je trener Novopazaraca Saša Stefanović.\nRevanš utakmica igraće se 19. januara u Solunu, a Novom Pazaru je potrebna pobeda od 3:0 ili 3:1 da bi izborio igranje "zlatnog seta". (rtv novi pazar)


Putin i Erdogan obilježili dovršenje ključne faze Turskog toka - Akta.ba\nPutin i Erdogan obilježili dovršenje ključne faze Turskog toka\n20.11.2018. 07:49 / Izvor: Fena\nRuski predsjednik Vladimir Putin i turski predsjednik Recep Tayyip Erdogan u ponedjeljak su obilježili dovršenje ključne faze Turskog toka, gasovoda koji povezuje dvije zemlje.\nGovoreći na ceremoniji u Istanbulu, Erdogan je objavio da je morski dio Turskog toka s dvije paralelne linije snabdijevanja na dubini od dva kilometra ispod Crnog mora dovršen i kazao je da je završna faza "istorijskog projekta" dostignuta.\nOčekuje se da dvije linije snabdijevaju ruskim gasom tursko i evropska tržišta kroz tursku teritoriju. Skupa će dvije linije duge 930 kilometara ispod Crnog mora prebacivati 31,5 milijardi kubnih metara prirodnog gasa godišnje.\n"Svjedoci smo važnog događaja koji jasno pokazuje partnerstvo i saradnju naših zemalja u bavljenju najsloženijim i najambicioznijim projektima", izjavio je Putin.\nErdogan je kazao da dvije zemlje namjeravaju razvijati dugoročnu saradnju i da njihove odnose neće diktirati "nametanja drugih zemalja".\n"Provedba projekata poput ovoga dobar je primjer naše sposobnosti da podržimo jedni drugima nacionalne interese", dodao je Putin.\nIzgleda da su njegovi komentari aluzija na dugogodišnju tvrdnju Kremlja da neke evropske zemlje odustaju od unosnih ugovora s Rusijom pod pritiskom Sjedinjenih Država.\nTurska se oslanja u udovoljenju svojih energetskih potreba na Rusiju koja je vodeći snabdijevač Ankare prirodnim gasom. U prošloj godini kupila je od Rusije 28 milijardi kubnih metara gasa. Gas se trenutno transportuje drugom linijom ispod Crnog mora i Zapadnom linijom kroz Ukrajinu, koja je uvučena u sukob s proruskim separatistima.\n"Turska će biti u stanju da izmiri vlastite i potrebe evropskih zemalja za prirodnim gasom a da ne bude izložena transportnim rizicima", izjavio je Erdogan dok je objavio početak operacija Turskog toka u 2019.\nUkrajinska posrnula ekonomija oslanja se na takse koje dobija od transporta ruskog gasa. Rusija je zaprijetila da će prekinuti koristiti ukrajinske plinovode za tranzit, ali još nije donijela nikakvu odluku o prekidu korištenja Ukrajine kao tranzitne zemlje.\nTurska i Rusija popravili su odnose u posljednje dvije godine nakon što je Erdogan uputio izvinjenje zbog obaranja ruskog borbenog aviona iznad granice sa Sirijom u 2015. koje je pogoršalo međusobne odnose dvije zemlje.\nNjihova pojačana saradnja u poljima energetike i trgovine, kao i tursko obećanje da će kupiti ruski sistem protuzračne odbrane tipa zemlja-zrak zabrinulo je zapadne saveznike Turske, članice NATO-a, prenosi Associated Press.


OTVOREN BESPLATAN PARKING U STAROM PRIBOJU ZA 110 VOZILA – Sandžačke Novine\nNedostatak mjesta za parkiranje, godinama unazad predstavljao je veliki problem u starom dijelu Priboja. Generalno sa povećanjem broja automobila, zatim znatno većom frekvencijom saobraćaja između novog i starog grada, pogotovo u ljetnim mjesecima i sa otvaranjem hotela Terme 36,6, potreba za prostorom za parkiranje četvorototočkaša bila je sve izražajnija.\nNova parking mjesta za četvorotočkaše u Priboju, foto: PP Media\nLokalna samouprava je u kordinaciji sa Železnicama Srbije na prostoru Željezničke stanice obezbijedila 110 parking mjesta u starom gradu, koji su na raspolaganju Staropribojcima, ali i svima koji ovde provode neko vrijeme.\nParking je namijenjen samo za putničke automobile a sa puštanjem u funkciju, 95 odsto prostora je opremljeno, iscrtana parking mjesta, postavljena horizozontalna i vertikalna signalizacija.\nOno sa čim će parking u potpunosti dobiti na funkcionalanosti je krpljenje nekolicine udarnih rupa i postavljanje par sobraćajnih obavještajnih tabli. Sa novim parking mjestima, ulice u Starom Priboju trebalo bi da budu što rasterećenije, slike parkiranih vozila na trotoarima i duž kolovoza, kojih još uvijek ima i pored slobodnih parking mjesta, ne bi trebalo da se ponavljaju kako bi se saobraćaj odvijao bez problema i zastoja a pješaci bili sigurniji.\nNavijači Partizana opet večeras skandirali ime ratnog zločinca Ratka Mladića


Šećerna repa ipak obećava dobru zaradu - EkoForum\nObjavljeno 6. juna 2019. od ekoforum\nBEČEJ – Na tradicionalnoj manifestaciji „Dan polja šećerne repe“ koji je ove godine u organizaciji kompanije Sunoko održan na poljima „PIK-Bečej“, poljoprivrednici su razmenili iskustva iz dobre poljoprivredne prakse. Predstavnici kompanije Sunoko, koja posluje u okviru MK Group razgovarali su sa okupljenim partnerima i kooperantima o aktuelnom stanju na tržištu šećera i šećerne repe, kao i o novi tehnologijama i digitalizaciji\nOve godine, u Srbiji je šećernom repom zasejano blizu 30.000 ha. U prethodnom periodu, kompanija Sunoko je posebnu pažnju posvetila saradnji sa naučno-istraživačkim institucijama i vodećim stručnjacima, kako bi se i u sezonama koje stižu u setvu ušlo sa sigurnom i izvesnom proizvodnjom. Uprkos izazovima sa kojima se susretalo tržište repe protekle godine, kompanija Sunoko, članica MK Group je, sa svoja 3 proizvodna centra najefikasniji proizvođač šećera u jugoistočnoj Evropi.\n„Kompanija Sunoko, u skladu sa strateškim razvojem i procesom digitalizacije MK Group sistema, kontinuirano radi na efikasnosti u svim segmentima proizvodnje šećera i smanjenju troškova. Naš cilj je da sačuvamo konkurentnost i održivost poslovanja ovog, za našu zemlju i region, izuzetno nvažnog sektora,“ rekao je Slobodan Košutić, direktor kompanije Sunoko, i dodao „Dugoročno, za profitabilnost proizvodnje šećerne repe se moramo izboriti ostvarenjem boljih prinosa šećera po hektaru. Neophodan preuslov za to je primena najnovih saznanja i iskustava kao i poštovanje principa dobre poljoprivredne prakse.“\nIzvor: Kompanija Sunoko, PR Služba\nPrethodni članakPrethodno Kvalitet vazduha ključno pitanje u zaštiti životne sredine\nSledeći članakSledeće Coca-Cola HBC Srbija ponovo dokazala svoju posvećenost lokalnoj zajednici


Profili Mašinski tehničar\nZato i jeste važno napomenuti da će diploma, koju kandidati budu stekli, moći u skladu sa pravilima da bude nostrifikovana u bilo kojoj drugoj zemlji, a svakako je na teritoriji Srbije priznata. Najpre bi trebalo da kandidat informacije o tome da je stekao diplomu za ovo zanimanje četvrtog stepena navede u svojoj radnoj biografiji, odnosno u CV - ju, a svakako bi trebalo da se obrati nadležnima u Nacionalnoj službi za zapošljavanje, te da zvaničan upis tog dokumenta zahteva. Moramo napomenuti da je zakon ne tako davno promenjen, vezano za upis stečenih diploma i sertifikata u radne dosijee prijavljenih na evidenciju te službe, pa se stoga preporučuje da svako od njih najbližu poslovnicu ove službe prvo kontaktira i sazna na koji način će taj postupak biti izvršen.\nU principu, svako ko stekne kvalifikacije za obrazovni profil mašinski tehničar će biti u potpunosti osposobljen da vrši popravke kako na hidrauličnoj i mehaničkoj, tako i na dizel opremi, ali i da brine o njenom održavanju, te da detektuje sve potencijalne probleme u konkretnim sistemima.\nNaravno da steći sva neophodna znanja vezano kako za projektovanje i gradnju, tako isto i za održavanje i mašina i alata, a ukoliko to bude želeo, kasnije može da nastavi školovanje i da stekne diplomu za mašinskog inženjera.\nUopšteno govoreći, kandidati imaju nakon sticanja diplome za navedeno zanimanje mogućnost izbora gde će se zaposliti, jer je kako u našoj zemlji, tako i u mnogim zemljama Evrope, ali i sveta povećana potražnja za radnicima ovog profila.\nPraktična nastava je prema programu konkretnog obrazovnog profila predviđena za svakog kandidata, bez obzira za koji od dostupnih programa da se opredeli, a nju isključivo sa onim firmama, u kojima postoji potreba za radnicima tog profila i koje su dokazano dobre u svom poslu, organizuje Prva privatna srednja frizerska škola Vojkan u Novom Sadu.\nS obzirom na to da je celokupan program stručnog osposobljavanja, odnosno dokvalifikacije, ali i prekvalifikacije za redovno i vanredno školovanje za zanimanje mašinski tehničar četvrtog stepena usklađeno sa pravilima, koje navodi Ministarstvo prosvete nauke i tehnološkog razvoja Republike Srbije, to podrazumeva da je obavezan jedan izborni predmet u toku svake školske godine. Zapravo će kandidati biti u obavezi da biraju između mogućnosti da pohađaju predmet građansko vaspitanje ili versku nastavu.\nA isto tako su u programu zastupljena i četiri opšta predmeta svake školske godine, a to su srpski jezik i književnost, zatim strani jezik i matematika, kao i opšti predmet fizičko vaspitanje. Sem njih, kandidati će izučavati i opšte predmete ustav i prava građana, geografija i filozofija, zatim istorija i muzička umetnost. U skladu sa konkretnim programom za obrazovni profil mašinski tehničar, trebalo bi da kandidati pohađaju i nastavu hemije, fizike i biologije, kao i računarstva i informatike, te sociologije.\nBrojni su stručni predmeti, takođe zastupljeni u programu, a njih će izučavati jednu ili više školske godina svi kandidati. Izuzev stručnog predmeta mašinski elementi, odnosno mašinski materijali, u programu se nalaze i predmeti tehničko crtanje sa nacrtnom geometrijom, kao i mehanika i otpornost materijala.\nTakođe će kandidati imati priliku da pohađaju nastavu i u okviru stručnih predmeta osnove konstruisanja, tehnološki postupci i automatizacija proizvodnje, kao i u okviru predmeta konstrukcija alata i pribora, zatim kontrola kvaliteta i računari u mašinstvu. Zastupljeni su i stručni predmeti osnove kompjuterske grafike, zatim organizacija rada i hidraulika i pneumatika, kao i predmeti tehnologija obrade, zatim termodinamika i termotehnika, odnosno stručni predmet osnove elektrotehnike i elektronike.\nOčekuje se od apsolutno svakoga, ko je zainteresovan za sticanje zvanja mašinski tehničar da najpre kontaktira ovu školu i izvrši prijavu, to jest da osnovne podatke (datum rođenja, ime i prezime, kao i broj telefona) dostavi ili na mejl ili da ih izdiktira zaposlenima putem telefona, a omogućeno je i lično prijavljivanje u prostorijama same škole. Od zaposlenih će svi kandidati dobiti precizne informacije prvo o tome na koji način se organizuje svaki od ponuđenih programa edukacije, a zatim će ih informisati i o dokumentima koja moraju da prilože u momentu zvaničnog upisa.\nOsnove kompjuterske grafike\nRačunari u mašinstvu\nOBAVEZAN IZBORNI PREDMET PREMA PROGRAMU: